hotchpotch/miracl-hf-unified huggingface dataset:
ซิลิกอนเตตระคลอไรด์
ซิลิกอนเตตระคลอไรด์ (Silicon tetrachloride) เป็นสารประกอบอนินทรีย์มีสูตรเป็น SiCl เป็นของเหลวที่ระเหยง่ายและไม่มีสี ซึ่งจะควันออกสู่อากาศ ใช้สำหรับผลิตซิลิคอนและซิลิกาที่มีความบริสุทธิ์สูงสำหรับการใช้งานเชิงพาณิชย์
ซิลิกอนเตตระคลอไรด์ทำขึ้นโดยการคลอริเนชันของสารประกอบซิลิคอนต่างๆ เช่น เฟอร์โรซิลิกซ์, ซิลิคอนคาร์ไบด์, หรือสารผสมของซิลิคอนไดออกไซด์และคาร์บอน ทั่วไปมักจะใช้ทางเฟอร์โรซิลิกซ์
ในห้องปฏิบัติการ SiCl สามารถเตรียมได้โดยการบำบัดซิลิคอนด้วยคลอรีน:
มีการจัดทำขึ้นเป็นครั้งแรกโดย Jöns Jakob Berzelius ใน 1823
คลอรีนมอนอฟลูออไรด์
คลอรีนมอนอฟลูออไรด์ (Chlorine monofluoride) เป็นสารประกอบที่ระเหยง่าย มีสูตรทางเคมีคือ ClF เป็นก๊าซไม่มีสีที่อุณหภูมิห้อง และมีความเสถียรแม้ในอุณหภูมิที่สูง เมื่อระบายความร้อนไปเป็น -100 ° C ClF จะควบแน่นเป็นของเหลวสีเหลืองอ่อน คุณสมบัติหลายอย่างเป็นกลางระหว่างฮาโลเจน Cl และ F ตัวแม่
เทวัญ ลิปตพัลลภ
เทวัญ ลิปตพัลลภ (เกิด 29 ธันวาคม พ.ศ. 2502) หัวหน้าพรรคชาติพัฒนา เป็นอดีตประธานสโมสรฟุตบอลจังหวัดนครราชสีมา และ อดีตสมาชิกสภาผู้แทนราษฎรจังหวัดนครราชสีมา 3 สมัย
เทวัญ ลิปตพัลลภ เกิดเมื่อวันที่ 29 ธันวาคม พ.ศ. 2502 เป็นบุตรของนายวิศว์ และนางจรัสพิมพ์ ลิปตพัลลภ และเป็นน้องชายของนายสุวัจน์ ลิปตพัลลภ สำเร็จการศึกษา นิติศาสตรบัณฑิต จาก จุฬาลงกรณ์มหาวิทยาลัย
เทวัญ เข้าสู่วงการการเมืองด้วยการได้รับเลือกตั้งสมาชิกสภาผู้แทนราษฎรครั้งแรกในเดือนมีนาคม พ.ศ. 2535 สังกัดพรรคสามัคคีธรรม และได้รับเลือกเรื่อยมา รวม 3 สมัย
พ.ศ. 2550 เขาถูกตัดสิทธิ์ทางการเมือง เป็นระยะเวลา 5 ปี เนื่องจากเป็นกรรมการบริหารพรรคไทยรักไทย
ในปี พ.ศ. 2561 นายเทวัญ ได้รับเลือกให้ดำรงตำแหน่งหัวหน้าพรรคชาติพัฒนา
เทวัญ ลิปตพัลลภ ได้รับการเลือกตั้งเป็นสมาชิกสภาผู้แทนราษฎรทั้งหมด 3 สมัย คือ
การมีส่วนร่วมของเยอรมันในสงครามกลางเมืองสเปน
การมีส่วนร่วมของเยอรมันในสงครามกลางเมืองสเปน ปี ค.ศ. 1936 เริ่มต้นด้วยการแพร่ระบาดของสงครามในเดือนกรกฎาคม ค.ศ. 1936 โดยอดอล์ฟ ฮิตเลอร์ได้ส่งหน่วยกองกำลังอากาศและหน่วยยานเกราะที่มีประสิทธิภาพทันทีเพื่อช่วยเหลือนายพลฟรันซิสโก ฟรังโกและฝ่ายชาตินิยมของเขา สหภาพโซเวียตได้ส่งกองกำลังขนาดเล็กเพื่อช่วยเหลือรัฐบาลของฝ่ายนิยมสาธารณรัฐ ในขณะที่อังกฤษและฝรั่งเศสและประเทศอื่นๆอีกกว่า 24 ประเทศได้ตั้งกฏห้ามส่งอาวุธยุทโธปกรณ์หรือทหารเข้าไปในสเปน เยอรมนียังได้ลงนามเช่นกัน แต่ก็ได้ละเลยไปด้วย สงครามครั้งนี้ได้ให้ประสบการณ์การรบกับเทคโนโลยีล่าสุดสำหรับการทหารเยอรมัน อย่างไรก็ตาม, การแทรกแซงยังได้เกิดความเสี่ยงของการก้าวเข้าสู่สงครามโลกซึ่งฮิตเลอร์ยังไม่พร้อม เขาจึงได้จำกัดในการช่วยเหลือและแทนที่ด้วยการสนับสนุนให้มุสโสลินีส่งหน่วยทหารอิตาลีขนาดใหญ่ ฝ่ายชาตินิยมของฟรังโกก็ได้รับชัยชนะ; เขายังคงความเป็นกลางอย่างเป็นทางการในสงครามโลกครั้งที่สอง แต่ให้ความช่วยเหลือแก่ฝ่ายอักษะในรูปแบบต่างๆตั้งแต่ปี ค.ศ. 1940-1943 แม้กระทั่งได้รับข้อเสนอให้เข้าร่วมสงคราม เมื่อวันที่ 19 มิถุนายน ค.ศ. 1940 เพื่อแลกเปลี่ยนกับความช่วยเหลือในการสร้างจักรวรรดิอาณานิคมสเปน สเปนยังคงดำรงอยู่ในช่วงเวลาสามปีและเป็นบทนำขนาดเล็กที่ไปสู่สงครามโลกซึ่งเกิดขี้นในปี ค.ศ. 1939
นาซีได้ให้การสนับสนุนแก่นายพลฟรังโกมีสาเหตุด้วยหลายปัจจัย รวมทั้งเป็นที่ทำให้เกิดหันเหความสนใจจากยุทธศาสตร์ยุโรปกลางของฮิตเลอร์ และสร้างรัฐสเปนที่เป็นมิตรกับเยอรมันเพื่อข่มขู่ฝรั่งเศส นอกจากนี้ยังได้โอกาศที่จะฝึกกำลังคนและทดสอบอาวุธยุทโธปกรณ์และยุทธวิธี
คอร์โป ทรุพเพอ โวโลนทาเรีย
เหล่าทหารอาสาสมัคร (, CTV) เป็นกำลังรบนอกประเทศของฟาสซิสต์อิตาลีที่ถูกส่งไปยังสเปนเพื่อสนับสนุนฝ่ายชาตินิยมภายใต้การนำของนายพลฟรันซิสโก ฟรังโกที่ต่อสู้รบกับฝ่ายนิยมสาธารณรัฐสเปนในช่วงสงครามกลางเมืองสเปน ปี ค.ศ. 1936-39
เฮนริค ลาร์สสัน
เฮนริค เอ็ดเวิร์ด เฮนเค ลาร์สัน (Henrik Edward Larsson) เกิดเมื่อวันที่ : 20 กันยายน 1971 (อายุ38ปี) สัญชาติสวีเดน ที่เมือง Helsingborg ในประเทศสวีเดน ในปี 1988-1992 ลาร์สัน ได้เริ่มอาชีพการค้าแข้งกับสโมสร โฮแกบอร์ก กับทีมบ้านเกิดของเขาด้วยวัย 17 ปี ตลอดการค้าแข้งกับสโมสร โฮแกบอร์ก ลงสนาม 63 นัด ทำประดูได้ 23 ประตู
ในปี 1992-1993 ลาร์สัน ได้ย้ายไปร่วมทีมแบบไม่มีค่าตัวกับสโมสร เฮลซิงบอร์ก โดยเขาสร้างสถิติอันน่าทึ้งด้วยการยิงประตูไป 48 ประตู จากการลงสนามเพียง 52 นัด ทำให้ลาร์สันเป็นที่จับตามองจากสโมสรต่างๆ ในต่างแดน ในปี 1993 ได้ย้ายไปสโมสรกังหันลม เฟเยนูร์ด รอตเทอร์ดัม ในลีก ฮอลแลนด์ ด้วยค่า 295,000 ปอนด์ (ราว 12 ล้านบาท) โดยลงสนามให้กับทีมกังหันลมไป 101 นัด ทำประตูได้ 26 ประตู
ในปี 1997 ลาร์สัน ได้ย้ายร่วมทีม "ม้าลายเขียวขาว" กลาสโกว์ เซลติก ภายใต้การคุมทีมของ วิม เจนเซน ในขณะนั้น ด้วยค่าตัว 650,000 ปอนด์ (ราว 27 ล้านบาท ) และ ลาร์สสัน อยู่ค้าแข้งพา เซลติก คว้าแชมป์สก็อตติชพรีเมียร์ลีกถึง 4 สมัยตลอด 7 ปี ลงสนามในนามเซลติกไป 221 นัด ทำประตูได้ 174 ประตู
ในปี 2003 ลาร์สันได้หมดสัญญากับเซลติกและถูกปล่อยตัวฟรี ในขณะนั้น ลาร์สัน ด้วยวัย 32 ปี ได้รับข้อเสนอจาก บาร์เซโลนา เป็นสัญญาระยะเวลา 1 ปี ซึ่งเขาลงสนามไป 40 นัด ยิงได้ 13 ประตู คว้าแชมป์ ลาลีกา 2 สมัย รวมถึง ยูฟ่า แชมเปียนส์ลีก อีกสมัย
ในปี 2006 ลาร์สัน ได้ย้ายกลับมาเล่นให้กับ โฮแกบอร์ก สโมสรบ้านเกิดอีกครั้งในระยะเวลา 3 ปี ลงสนามไป 84 นัด ยิงได้ 38 ประตู และในปี 2007 ลาร์สันได้โอกาสย้ายไปเล่นให้กับ แมนยู ด้วยสัญญายืมตัวชั่วคราว 3 เดือน (เนื่องจากกองหน้าบาดเจ็บพร้อมกัน) ลงสนามให้ปิศาจแดง 7 นัด 1 ประตู และสามารถเก็บเหรียญชนะเลิศ พรีเมียร์ลีก กลับบ้านเกิดได้ ในช่วงบั้นปลาย ลาร์สสันกลับมาบ้านเกิดอีกครั้ง และลงสนามให้ โฮแกบอร์ก 2 นัดในปี 2013 ด้วยวัย 41 ปี และแขวนสตั๊ดอย่างเป็นทางการกับสโมสรต้นกำเนิดของเขาเอง
คาเรล โพบอร์สกี้ย์
คาเรล โพบอร์สกี้ย์ () เกิดเมื่อ วันที่ 30 มีนาคม ค.ศ.1972 เป็นนักฟุตบอลชาวเช็ก โดยเขาเล่นในตำแหน่ง กองกลาง โพบอร์สกี้ย์ได้เริ่มค้าแข้งกับ ดินาโม เชสเค่ บูเดโยวิเซ่ 1991–1994 ลงสนาม 82 นัด ทำประตูได้ 15 ประตู หลังจากนั้นโพบอร์สกี้ย์ได้ย้ายไปร่วมสโมสร วิกตอเรีย ซิซคอฟ1994-1995 ลงสนาม 28 นัด 10 ประตู และได้ย้ายไปร่วมสโมสร สลาเวีย ในปี 1995-1996 26 นัด 11 ประตู โพบอร์สกี้ย์ เป็นหนึ่งในนักเตะทีมชาติเช็กชุดลุยศึกยูโร 1996 ด้วยประตูสุดคลาสสิกที่งัดข้ามหัว วิตอร์ บาเยีย นายทวารโปรตุเกส พร้อมช่วยให้เช็กเอาชนะ 1-0 ในยูโรหนนั้น ทำให้เขากลายเป็นที่หมายปองของหลายสโมสรในยุโรปและสุดท้าย ป๋า อเล็กซ์ เฟอร์กูสัน โค้ช แมนเชสเตอร์ ยูไนเต็ด ในขณะนั้น ได้ดึงตัวมาเล่นด้วยเมื่อเดือนกรกฎาคม 1996
แต่เนื่องจากดาวรุ่งอย่าง เดวิด เบ็คแฮม กำลังก้าวขึ้นมาสู่ทีมชุดใหญ่ ทำให้โพบอร์สกี้ย์จำต้องย้ายทีมออกไป รวมแล้วเขาอยู่กับทีมปีศาจแดงแค่ปีครึ่ง แต่ก็สามารถคว้าเหรียญแชมป์พรีเมียร์ ลีก ฤดูกาล 1996-97 ได้ โดยในปีนั้นเขาได้ลงเล่น 32 เกม จากทั้งหมด 38 เกม ยิงได้ 6 ประตู แถมยังช่วยให้แมนเชสเตอร์ ยูไนเต็ด ทะลุเข้าถึงรอบรองชนะเลิศแชมเปี้ยนส์ ลีก ด้วย ในเดือน มกราคมในปีถัดมา เขาย้ายไปเล่นกับ เบนฟิก้า ก่อนที่จะย้ายไป ลาซิโอ ,สลาเวีย และในปี 2006 ได้กับมาค้าแข้งกับสโมสรแรกของเขาคือ ดินาโม เชสเค่ บูเดโยวิเซ่ ซึ่งอยู่ในดิวิชั่น 2 ขณะนั้น ก่อนช่วยให้ทีมเลื่อนชั้นสำเร็จ ฤดูกาลถัดมา โพบอร์สกี้ปิดฉากอาชีพค้าแข้งด้วยการเล่นในลีกสูงสุดอีกครั้ง
Slavia Prague
Manchester United
Sparta Prague
Czech Republic
Individual
แบร์นฮาร์ท เจ้าชายรัชทายาทแห่งบาเดิน
แบร์นฮาร์ท เจ้าชายรัชทายาทแห่งบาเดิน () ประสูติเมื่อวันที่ 27 พฤษภาคม 2513 ณ รัฐบาเดิน-เวือร์ทเทิมแบร์ค เป็นพระโอรสพระองค์ใหญ่ใน มัคซีมีลีอาน มาร์เกรฟแห่งบาเดิน และ วาเลรี มาเกรวีนแห่งบาเดิน เป็นพระนัดดาใน เจ้าหญิงธีโอโดราแห่งกรีซและเดนมาร์ก และ ทรงเป็นพระญาติชั้นที่ 2 ใน เจ้าชายชาลส์ เจ้าชายแห่งเวลส์ โดยพระองค์ดำรงพระอิสริยยศ เจ้าชายรัชทายาทแห่งบาเดิน
แบร์นฮาร์ท เจ้าชายรัชทายาทแห่งบาเดิน ทรงเสกสมรสกับ สเตฟานี แอนน์ คูล เมื่อวันที่ 22 มิถุนายน 2544 โดยพระชายารับพระราชทานพระอิสริยยศและพระฐานันดรที่ เฮอร์รอยัลไฮนีส สเตฟานี เจ้าหญิงรัชทายาทแห่งบาเดิน พระชายา มีพระบุตรดังนี้
อเล็กซานเดอร์ ฟราย
อเล็กซานเดอร์ ฟราย (Alexander Frei) เจ้าของสถิติดาวซัลโวสูงสุดของทีมชาติ สวิตเซอร์แลนด์ เกิดเมื่อวันที่ 15 กรกฎาคม 1979 เป็นนักฟุตบอลชาวสวิตเซอร์แลนด์ โดยเขาเล่นในตำแหน่ง กองหน้า ฟรายได้เริ่มค้าแข้งทีมเยาวชน เอฟซี บาเซิ่ล ในปี 1995-1997 ก่อนจะได้เซ็นสัญญาอาชีพฉบับแรกในปี 1997-1998 ด้วยวัยเพียง 18 ปี โดยสามารถยิงประตูได้แค่ 1 ประตูเท่านั้น จาก 11 นัด ก่อนจะถูกปล่อยยืมตัวไปใน เอฟซี ธนู ในปี 1998-1999 ก่อนย้ายไปสู่สโมสร ลูเซิร์น 1999-2000 และ สโมสร เซอร์เว็ตต์ เอฟซี 2001-2003 หลังจากนั้นในปี 2003 เขาได้ย้ายไปยัง ลีกเอิง 1 ฝรั่งเศส โดยได้ทำการร่วมทีมกับสโมสร แรนส์ ในฤดูกาล 2004-2005 ฟรายสามารถทำได้ 20 ประตู
เมื่อ วันที่ 29 มิถุนายน 2006 ฟราย ก็ได้เซ็นสัญญากับ โบรุสเซียดอร์ทมุนด์ ด้วยค่าตัว 5 ล้าน ยูโร และฤดูกาลแรกเขาได้โชว์ฟอร์มกับ โบรุสเซียดอร์ทมุนด์ ด้วยการยิงไป 16 ประตู จาก 32 นัดและเป็นดาวซัลโวสูงสุดของทีมในฤดูกาล 2006-07 แต่ในฤดูกาลถัดมาเขาได้รับบาดเจ็บหนักพักรักษาตัวระยะยาว ก่อนจะกลับมาในช่วง 8 นัดสุดท้าย
ในซัมเมอร์ ปี 2009 ฟราย ได้ย้ายกลับสู่สโมสร เอฟซี บาเซิ่ล สโมสรแรกของเขาแต่กลับมาคราวนี้ ฟรายมากับในฐานะนักเตะที่ประสบการณ์สูง พร้อมช่วยทีมบ้านเกิดคว้าแชมป์ซูเปอร์ลีก 4 สมัยซ้อน รวมถึงดาวซัลโวของลีก 2 ครั้ง ก่อนแขวนสตั๊ดอย่างยิ่งใหญ่ในปี 2013
ปัจจุบัน อเล็กซานเดอร์ ได้เป็นโค้ชในทีมเยาวชนของเอฟซี บาเซิ่ล
ฟรายได้ติดทีมชาติชุด U18,U19 และ U21 ฟรายได้ทำผลงานในชุด U18 ด้วยการเอาชนะฝรั่งเศส 5-1 ในวันที่ 24 มีนาคม 2001 ฟรายได้ติดทีมชาติชุดใหญ่ในฐานะตัวสำรอง และถูกส่งลงสนามในนัดที่เจอกับ ยูโกสลาเวีย จบเกมเสมอกันไป 1-1 World Cup qualification Group 1 match. 
และในเกมต่อมา ฟรายได้ซัดแฮททริกใส่ ลักเซมเบิร์ก ส่งผลให้ สวิตเซอร์แลนด์ เปิดบ้านชนะไปด้วยสกอร์ 5-0
ฟรายติดทีมชาติไปเล่น ยูโร 2004 ในเกมที่เจอกับ อังกฤษ โดยกล้องสามารถจับภาพเขาได้ ตอนที่ถมน้ำลายใส่ สตีเว่น เจอร์ราด ภายหลังฟรายถูก UEFA สั่งแบนไป 15 วัน
ในวันที่ 30 พฤษภาคม 2008 ในการแข่งขันกระชับมิตร ฟรายยิง 2 ประตู ใส่ Liechtenstein ก่อนจะชนะไปด้วยสกอร์ 3-0 กลายเป็นเจ้าของสถิติดาวซัลโวสูงสุดของทีมชาติ สวิตเซอร์แลนด์ (42 ประตู) อย่างไรก็ตาม ฟรายได้รับบาดเจ็บเอ็นหัวเข่าข้างซ้ายฉีกขาด ก่อนจะได้รับการผ่าตัดในเวลาต่อมา {โปรดเพิ่มข้อมูล}
ในรอบคัดเลือกยูโร 2012 ที่บ้านกับ เวลส์ ฟรายถูกโห่จากแฟนบอลตลอดการแข่งขันแม้ว่า สวิตเซอร์แลนด์ จะชนะการแข่งขัน 4-1 เมื่อเขาถูกส่งลงสนามแฟนบอลก็จะโห่เขาซ้ำ ๆ
ในวันที่ 5 เมษายน 2011 เขาได้ประกาศอำลาทีมชาติจบตำนานเจ้าของสถิติดาวซัลโวสูงสุดของทีมชาติสวิตเซอร์แลนด์
 2012
ฆวน การ์ลอส บาเลรอน
ฆวน การ์ลอส บาเลรอน () เกิดเมื่อ วันที่ 17 มิถุนายน 1975 เป็นนักฟุตบอลชาวสเปน โดยเขาเล่นในตำแหน่งมิดฟิลด์ตัวทำเกมทีมชาติสเปนและ Deportivo La Coruna หรือฉายา Super Depor เขาได้เริ่มเล่นที่ทีมบ้านเกิดของเขากับสโมสร UD Las Palmas 1994-95 ลง 25 นัด ทำประตูได้ 7 ประตู ก่อนขยับสู่ทีมชุดใหญ่ในซีซั่นถัดมา 1995-97 ลง 54 นัด ทำประตูได้ 5 ประตู ก่อนจะย้ายไปที่สโมสร RCD Mallorca ในปี 1997-98 
เขาสามารถพาทีมจบในอันดับที่ 5 และสามารถพาเข้ารอบสุดท้ายในของ Copa del Rey ซึ่งได้เข้าไปพบกับ FC Barcelona จบเกม เสมอ 1-1 ก่อนจะแพ้การดวลจุดโทษด้วยสกอร์ 4-6
บาเลรอนย้ายไปเล่นให้ แอต มาดริด รวมถึง ลา กอรุนญ่า ก่อนคืนสู่ UD Las Palmas ซึ่งอยู่ในลีกเซกุนด้า ดิบิซิโอน (ลีกระดับดิวิชั่น 2) ในปี 2013 และพาทีมเลื่อนชั้นสำเร็จ ก่อนปิดฉากด้วยการเล่นในลีกสูงสุดในฤดูกาล 2015-16 ด้วยวัย 40 ปี
พายุหมุนหลังเขตร้อน
พายุหมุนหลังเขตร้อน () คิออดีตพายุหมุนเขตร้อน โดยมีการแบ่งประเภทของพายุหมุนหลังเขตร้อนออกเป็นสองประเภท คือ
ไม่ใช่ทุกระบบพายุจะเข้าสู่ภาวะสองประเภทด้านบน ตามหลังเกณฑ์แล้ว ระบบที่ไม่มีคุณลักษณะของแนวปะทะอากาศ แต่มีความเร็วลมมากกว่า 34 นอต อาจไม่ถูกจัดเป็นหย่อมความกดอากาศต่ำที่หลงเหลือก็ได้ โดยจะอธิบายเป็นเพียงระบบหลังเขตร้อน (Post-tropical)
อย่างไรก็ตาม ถ้าพายุหมุนเขตร้อนอ่อนกำลังลงเป็นคลื่นเขตร้อน (Tropical wave) หรือร่อง มันจะไม่ถูกจัดเป็นพายุหมุนหลังเขตร้อน โดยมันจะถูกกล่าวถึงเป็น "ส่วนหลงเหลือของ (ชื่อของพายุหมุนเขตร้อน)" แทน
เมเตโอ-ฟร็องส์ มีการจัดประเภทกับระบบในมหาสมุทรอินเดียใต้ฝั่งตะวันตกที่กำลังอยู่ในกระบวนการการเปลี่ยนผ่านไปเป็นพายุหมุนนอกเขตร้อน หรือสูญเสียคุณลักษณะของเขตร้อนไปแล้ว เป็น "พายุดีเปรสชันหลังเขตร้อน" โดยนับตั้งแต่ฤดูพายุไซโคลนมหาสมุทรอินเดียตะวันตก-ใต้ พ.ศ. 2555–2556 พายุจะได้รับการจัดประเภทใหม่อีกครั้งเป็นพายุดีเปรสชันหลังเขตร้อนเมื่อเสร็จสิ้นกระบวนการแล้ว
พายุหมุนหลังเขตร้อนก่อนตัวเมื่อลักษณะทั่วไปของพายุหมุนเขตร้อนถูกแทนที่ด้วยลักษณะของพายุหมุนนอกเขตร้อน หรือที่เรียกว่าการเปลี่ยนผ่านไปเป็นพายุหมุนนอกเขตร้อน หลังจากการก่อตัวขั้นต้นแล้ว พายุหมุนหลังเขตร้อนมีศักยภาพที่จะมีกำลังแรงขึ้นในฐานะของพายุหมุนนอกเขตร้อนได้ ถ้าพายุหมุนหลังเขตร้อนกลายเป็นพายุหมุนเขตร้อน ในขั้นสุดท้ายแล้ว มันจะสลายตัวโดยกระบวนการปิด (Process of occlusion)
การมีกำลังมากขึ้นของพายุหมุนหลังเขตร้อนสามารถทำให้เกิดสภาพแวดล้อมอันตรายในเส้นทางเดินเรือของมหาสมุทรแอตแลนติกเหนือได้ โดยทำให้ทะเลมีคลื่นสูงและลมแรงเทียบได้กับพายุหมุนเขตร้อน
ในตอนแรกมีการใช้คำนี้โดยศูนย์เฮอร์ริเคนแคนาดา เมื่อปี 2541 ในระหว่างที่มีพายุโซนร้อนบอนนี และต่อมาในปี 2551 ศูนย์เฮอร์ริเคนแห่งชาติก็ได้ใช้คำนี้กับพายุโซนร้อนลอรา เพื่อกำหนดคำจัดกัดระหว่างสองประเภท (พายุหมุนนอกเขตร้อน/หย่อมความกดอากาศต่ำที่หลงเหลือ) ดังที่กล่าวไปข้างต้น และคำดังกล่าวได้รับการรับรองโดยบริการลมฟ้าอากาศแห่งชาติสหรัฐ เมื่อวันที่ 15 พฤษภาคม 2551
จังหวัดกาลีมันตันเหนือ
จังหวัดกาลีมันตันเหนือ () เป็นจังหวัดของอินโดนีเซีย ตั้งอยู่บนเกาะบอร์เนียว จากข้อมูลสำมะโนประชากรปี ค.ศ. 2010 จังหวัดมีประชากรราว 525,000 คน และจากข้อมูลทางการล่าสุดในเดือนธันวาคม 2013 มีประชากร 628,331 คน
จังหวัดกาลีมันตันเหนืออยู่ติดกับรัฐซาบะฮ์ของมาเลเซียทางทิศเหนือ และติดกับรัฐซาราวักทางทิศตะวันตก และติดกับจังหวัดกาลีมันตันตะวันออกทางทิศใต้
จังหวัดก่อตั้งขึ้นเมื่อวันที่ 25 ตุลาคม ค.ศ. 2012 เป็นจังหวัดล่าสุดของอินโดนีเซีย ครอบคลุมพื้นที่ 72,275.12 ตร.กม. จังหวัดนี้เคยเป็นส่วนหนึ่งของจังหวัดกาลีมันตันตะวันออก ถือเป็นจังหวัดที่เติบโตเร็วที่สุดของประเทศจากข้อมูลสำรวจสำมะโนประชากรปี 2015
จังหวัดกาลีมันตันใต้
จังหวัดกาลีมันตันใต้ () เป็นจังหวัดของประเทศอินโดนีเซีย ตั้งอยู่ในกาลีมันตัน ดินแดนของประเทศอินโดนีเซียบนเกาะบอร์เนียว เมืองหลวงของจังหวัดคือ บันจาร์มาซิน ประชากรของจังหวัดกาลีมันตันใต้มีมากกว่า 3.625 ล้านคน จากการสำรวจสำมะโนประชากรปี ค.ศ. 2010 และข้อมูลทางการล่าสุดในเดือนมกราคม 2014 มีประชากร 3,913,908 คน
จังหวัดกาลีมันตันใต้เป็นหนึ่งในห้าจังหวัดของอินโดนีเซียในกาลีมันตัน อยู่ติดกับช่องแคบมากัซซาร์ทางทิศตะวันออก ติดกับจังหวัดกาลีมันตันกลางทางทิศตะวันตกและเหนือ ติดกับทะเลชวาทางทิศใต้ และติดกับจังหวัดกาลีมันตันตะวันออกทางทิศเหนือ
ไอกอร์ ลูเชน็อค
ไอกอร์ ลูเชน็อค (เบลารุส: Iгар Міхайлавіч Лучанок, Ihar Mikhaylavich Luchanok, รัสเซีย: Игорь Михайлович Лученок; 6 สิงหาคม ค.ศ. 1938 — 12 พฤศจิกายน ค.ศ. 2018 ที่มินสค์) เป็นคีตกวีชาวเบลารุส[2]เคยศิลปินแห่งชาติของสหภาพสาธารณรัฐสังคมนิยมโซเวียตและประธานผู้ประพันธ์สหภาพเบลารุส
ทอยโว โทพีส โพจาลา
ทอยโว โทพีส โพจาลา (27 กรกฎาคม ค.ศ. 1931 – 12 พฤศจิกายน ค.ศ. 2018) เคยเป็นนักปฐพีวิทยาและนักการเมือง เกิดที่เมืองฮาร์จาวัลตา และเป็นบุตรของ ทอยโว โพจาลา โทพีสเคยเป็นสมาชิกรัฐสภาฟินแลนด์ ตั้งแต่ปี ค.ศ. 1975 จนถึงปี ค.ศ. 1987 และเคยเป็นรัฐมนตรีว่าการกระทรวงเกษตรและป่าไม้
เปโดร อารันดาดิอัซ มุญโญซ
เปโดร อารันดาดิอัซ มุญโญซ (; 29 มิถุนายน ค.ศ. 1933 – 11 พฤศจิกายน ค.ศ. 2018) เป็นอดีตหัวหน้าบาทหลวงนิกายโรมันคาทอลิกชาวเม็กซิโก
เปโดร อารันดาดิอัซ มุญโญซ เกิดที่เมืองเลออน รัฐกวานาคัวโต ซึ่งเขาเริ่มเป็นบาทหลวงตั้งแต่ปี ค.ศ. 1956 ก่อนที่จะเป็นหัวหน้าบาทหลวงในปี ค.ศ. 2006 จนถึงปี ค.ศ. 2008
โอลกา ฆาร์โมนิ
โอลกา ฆาร์โมนิ ไบเยต (; 23 เมษายน ค.ศ. 1928 – 11 พฤศจิกายน ค.ศ. 2018) เป็นอดีตนักเขียนบทละครและครูสอนการแสดงชาวเม็กซิโกที่เอสกูเอลานาซิโอนัลเปรปาราโตเรีย
การเลือกตั้งประธานาธิบดีกรีซ ค.ศ. 2010
การเลือกตั้งประธานาธิบดีประเทศกรีซ เกิดขึ้นเมื่อวันที่ 3 กุมภาพันธ์ ค.ศ. 2010 ซึ่งเป็นการเลือกตั้งโดยอ้อม ซึ่งจะให้สภาผู้แทนราษฎรเป็นผู้ลงมติเลือกประธานาธิบดี ซึ่งผลปรากฏว่า กาโรลอส ปาปูลีอัส สังกัดพรรคพาซ็อกได้รับการสนับสนุนให้เป็นประธานาธิบดีด้วยคะแนนเสียง 266 เสียง
กรดโครมิก
กรดโครมิก (Chromic acid) เป็นกรดออกโซของโครเมียม มีสูตรทางเคมีคือ HCrO สอดคล้องกับการเพิ่มน้ำหนึ่งโมเลกุลเข้าไปในโครเมียมไตรออกไซด์ สารนี้เป็นพิษอย่างมากเพราะมีไอออนโครเมต สามารถสร้างได้จากการทำปฏิกิริยาโครเมตหรือไดโครเมตกับกรดหรือทำปฏิกิริยาโครเมียม(IV) ออกไซด์กับกรดซัลฟูริก ใช้ในการออกซิไดซ์สารเคมีหลายชนิด เช่นแอลกอฮอล์ และใช้ในการทำโครมิลคลอไรด์
การเลือกผู้นำอัมโน ค.ศ. 2013
การเลือกผู้นำอัมโน เกิดขึ้นเมื่อวันที่ 19 ตุลาคม ค.ศ. 2013 ผลปรากฏว่านาจิบ ราซักได้รับเลือกให้เป็นหัวหน้าพรรคอัมโนและนายกรัฐมนตรีแห่งสหพันธรัฐมาเลเซีย
การเลือกตั้งระดับท้องถิ่นในกัมพูชา พ.ศ. 2555
การเลือกตั้งระดับท้องถิ่นในกัมพูชา เกิดขึ้นเมื่อวันที่ 3 มิถุนายน พ.ศ. 2555 ซึ่งผลการเลือกตั้งปรากฏว่าพรรคประชาชนกัมพูชา ของฮุนเซน ชนะการเลือกตั้งระดับท้องถิ่น
อาบูระ-อาเกะ
อาบุระ-อาเกะ () เป็นอาหารญี่ปุ่นที่ผลิตจากถั่วเหลือง สามารถผลิตได้โดยการตัดเต้าหู้เป็นชิ้นบาง ๆ แล้วทอดครั้งแรกที่อุณหภูมิ 110-120 องศาเซลเซียส และทอดอีกครั้งที่อุณหภูมิ 180-200 องศาเซลเซียส อาบุระ-อาเกะมักใช้ในการห่อ inari-zushi (稲荷寿司) และเพิ่มลงในซุปมิโซะ นอกจากนี้ยังมีการเพิ่มลงในอุด้งซึ่งเรียกว่า kitsune-udon เนื่องจากมีตำนานที่ว่าสุนัขจิ้งจอก (kitsune) ชอบเต้าหู้ทอด นอกจากนี้อาบุระ-อาเกะยังสามารถยัดไส้เช่นนัตโตได้ก่อนลงทอดอีกครั้ง นอกจากนี้ยังมีรูปแบบที่หนากว่าชื่อ atsu-age (厚揚げ) หรือ nama-age (生揚げ)
ตาฮูซูเมดัง
ตาฮูซูเมดัง (Tahu sumedang หรือ Tahu bunkeng) เป็นเต้าหู้ทอดโดยชาวซูดานที่ ซูเมดัง จังหวัดชวาตะวันตก ผลิตเป็นครั้งแรกโดยชาวจีน-อินโดนีเซียชื่อ อง กีโน (Ong Kino) เต้าหู้นี้มีลักษณะแตกต่างจากเต้าหู้อื่น ๆ สิ่งที่แตกต่างจากเต้าหู้อื่นคือด้านในค่อนข้างที่จะว่างเปล่า หรือว่างเปล่า และด้านในเป็นครีมมากกว่าเต้าหู้อื่น และมีรสกลมกล่อม
โครมิลคลอไรด์
โครมิลคลอไรด์ (chromyl chloride) หรือที่เรียกว่าโครเมียมออกซีคลอไรด์ (chromium oxychloride) เป็นสารประกอบทางเคมี มีสูตรคือ CrOCl เป็นของเหลวสีแดง สร้างได้จากการทำปฏิกิริยาไฮโดรคลอริกกับโครเมียม(VI) ออกไซด์หรือโพแทสเซียมโครเมต โครมิลคลอไรด์เป็นตัวออกซิไดซ์ที่รุนแรง เมื่อผสมกับกำมะถันจะเกิดการออกซิไดซ์ เป็นผลจากการทดสอบคลอไรด์ โครมิลคลอไรด์เป็นพิษเนื่องจากมีโครเมียมอยู่ในสถานะออกซิเดชัน +6 นอกจากนี้ยังประกอบด้วยกรดไฮโดรคลอริกบางชนิด และสามารถทำปฏิกิริยากับจาระบีและพลาสติกบางชนิด
สตาร์วอร์ส แบทเทิลฟรอนต์ 2 (วิดีโอเกม พ.ศ. 2560)
สตาร์วอร์สแบทเทิลฟรอนต์ 2 () เป็นวิดีโอเกมแนวต่อสู้ยิงมุมมองบุคคลที่หนึ่งและสามที่ได้โครงเรื่องจากแฟรนไชส์ภาพยนตร์ "สตาร์วอร์ส" นี่คือวิดีโอเกมชุดที่สี่ของซีรีส์ "สตาร์วอร์สแบทเทิลฟรอนต์" และรวมเป็นอันดับที่ 7 เป็นภาคต่อจากการรีบูตใหม่ในปี 2015 วิดีโอเกมได้รับการพัฒนาโดยอีเอไดซ์ ร่วมกับ Criterion Games และ Motive Studios และเผยแพร่โดยอิเล็กทรอนิก อาตส์ เกมนี้เปิดตัวทั่วโลกสำหรับไมโครซอฟท์ วินโดวส์, เพลย์สเตชัน 4 และเอกซ์บอกซ์วันในวันที่ 17 พฤศจิกายน ค.ศ. 2017
เมื่อได้วางจำหน่ายแล้ว "สตาร์วอร์สแบทเทิลฟรอนต์ 2" ได้รับเสียงวิจารณ์จากนักวิจารณ์หลายคน วิดีโอเกมนี้ยังต้องเผชิญกับเสียงวิพากษ์วิจารณ์อย่างกว้างขวางเกี่ยวกับสถานะของกล่องลูตบอกซ์ (loot boxes) ซึ่งอาจทำให้ผู้เล่นได้รับประโยชน์อย่างมากในการเล่นเกมหากซื้อด้วยเงินจริง การตอบสนองจากทีมชุมชนของอีเอเกี่ยวกับหัวข้อนี้ในเว็บไซต์เรดดิตกลายเป็นความคิดเห็นที่มีข้อเสียมากที่สุดในประวัติศาสตร์ของไซต์ และในการตอบสนองอีเอตัดสินใจที่จะลบ microtransactions ชั่วคราวจากเกมในภายหลัง ในเดือนมกราคม ค.ศ. 2018 อีเอประกาศว่าจะมีการเอา microtransactions มาอีกครั้งในอีก "ไม่กี่เดือนข้างหน้า" microtransactions เหล่านี้ได้กลับมาและเป็นสิ่งทำให้งามอย่างหมดจดที่ไม่มีผลต่อการเล่นเกม และซื้อโดยตรงผ่านสกุลเงินในเกมแทนที่จะผ่านลูทเคส (loot crates)
โซยุซ เอ็มเอส-01
โซยุซ เอ็มเอส-01 เป็นโครงการอวกาศโซยุซที่เปิดตัวขึ้นในปี พ.ศ. 2559 เพื่อไปยังสถานีอวกาศนานาชาติ เริ่มแรกมีการวางไว้จะเปิดตัวในเดือนมิถุนายน แต่ว่าได้เลื่อนไปเป็นวันที่ 7 กรกฏาคม พ.ศ. 2559 โดยเป็นการส่งลูกเรือสามคนจากโครงการเอ็กแพรนดิชัน 49 ไปสู่สถานีอวกาศนานาชาติ เอ็มเอส-01 เป็นโครงการอวกาศโซยุซครั้งที่ 130 และถือยังเป็นการเปิดโครงการใหม่ โซยุซ เอ็มเอส ประกอบไปด้วยลูกเรือผู้บัญชาการชาวรัสเซีย, วิศวกรชาวญี่ปุ่น และวิศวกรชาวอเมริกา
เมื่อวันที่ 6 กรกฏาคม พ.ศ. 2559 ได้เลื่อนการปล่อยยานเนื่องจากว่ามีปัญหาในการเทียบท่ากับสถานีอวกาศนานาชาติ โดยเปลี่ยนเป็นเดือนกรกฏาคม ในปีเดียวกันแทน ยานอวกาศเชื่อมต่อกับสถานีอวกาศนานาชาติอย่างถูกต้อง เมื่อวันที่ 9 กรกฏาคม พ.ศ. 2559 และกลับมายังโลกเมื่อวันที่ 30 ตุลาคม พ.ศ. 2559
ยูรี มาเลนเชนโค
ยูรี อีวาโนวิช มาเลนเชนโค (; เกิด 22 ธันวาคม ค.ศ. 1961) เป็นนักบินอวกาศชาวรัสเซียที่ปลดประจำการแล้ว โดยมาเลนเชนโดเป็นนักบินอวกาศคนแรกที่แต่งงานกันบนอวกาศ โดยมาเลนเชนโดแต่งงานกับอกาเทอรีนา ดิทรีวาร์ เมื่อวันที่ 10 สิงหาคม ค.ศ. 2003 โดยอกาเทอรีนาอยู่ที่ประเทศนิวซีแลนด์ ซึ่งห่างจากสถานีอวกาศนานาชาติไป 240 ไมล์ ในเดือนกรกฏาคม ค.ศ. 2559 มาเลนเชนโดได้ติดอันดับสองของผู้ที่อยู่ในอวกาศนานามากที่สุดจากสถิติของสิ่งที่เกี่ยวกับอวกาศ โดยนับตั้งแต่ครั้งสถานีอวกาศมีร์ จนถึงสถานีอวกาศนานาชาติมาเลนเชนโดเคยเป็นอดีตผู้บัญชาการของสถานีอวกาศนานาชาติ
การก่อการกำเริบในเชชเนีย-อิงกูเชเตีย ค.ศ. 1940–1944
การก่อการกำเริบในเชชเนีย-อิงกูเชเตีย ค.ศ. 1940–1944 เป็นเหตุการณ์การประท้วงต่อต้านเจ้าหน้าที่ฝ่ายปกครองโซเวียตในสาธารณรัฐปกครองตนเองสังคมนิยมโซเวียตเชเชน-อิงกุช เริ่มต้นในช่วงแรกของเดือนมิถุนายน ค.ศ. 1941 ภายใต้การนำของ Khasan Israilov ซึ่งได้อ่อนแอลงในปี ค.ศ. 1942 ในช่วงที่เยอรมนีบุกครองคอเคซัสเหนือและได้ยุติลงในช่วงต้นปี ค.ศ. 1944 ด้วยการกักกันทั้งหมดและเนรเทศต่อประชาชนชาว Vainakh (ชาวเชเชนและชาวอิงกุช) จากดินแดนพื้นเมืองของพวกเขารวมทั้งจากพื้นที่ต่าง ๆ ทั่วทั้งสหภาพโซเวียต ส่งผลให้เกิดการเสียชีวิตของพลเรือนอย่างน้อย 144,000 คน อย่างไรก็ตาม ฝ่ายต่อต้านที่แตกกระจัดกระจายได้ไปอยู่บนภูเขานับจากนั้นเป็นต้นมาของปี
กมัณฑลุ
กมัณฑลุ () อ่านว่า กะ-มัน-ทะ-ลุ ภาชนะที่ทำด้วยไม้หรือดิน ใช้สำหรับใส่น้ำของนักบวช ฤๅษี โยคีผู้บำเพ็ญเพียรและทำสมาธิเมื่อใช้สัญญาลักษณ์วิทยาในศาสนาฮินดูเป็นเทพอาวุธของเทพเจ้าและเทวสตรีที่ทรงเป็นนักพรตหรือดาบสเช่นพระพรหม พระศิวะ พระปารวตี พระพิฆเนศ พระสุรัสวดี พระแม่คงคา พระพฤหัสบดี พระศุกร์เป็นต้น
เทพเจ้าฮินดู
ศาสนาฮินดูมีคติการนับถือเทพเจ้าหลายองค์ แต่ละองค์ต่างมีลัทธิบูชาโดยเฉพาะ แต่ละยุคสมัย ใช้ตำนานเชื่อมต่อที่แตกต่างกันไป ในแต่ละท้องถิ่นยังมีความเชื่อเกี่ยวกับเทพเจ้าองค์หนึ่ง ๆ แตกต่างกันไปด้วย โดยทั่วไปเรียกเทพผู้ชายว่าเทวดา () และเทพผู้หญิงว่าเทวี ()
เทวดาในศาสนาฮินดู
เทพเจ้าฮินดูมีหลายองค์ โดยทั่วไปเรียกเทพผู้ชายว่าเทวดา () ส่วนเทพผู้หญิงเรียกว่าเทวี ()
เช็ด ซัดดิค
เช็ด ซัดดิค บิน เช็ด อับดุล ราห์มาน (ยาวี: سيد صديق بن سيد عبدالرحمن; เกิดเมื่อวันที่ 6 ธันวาคม ค.ศ. 1992) เป็นนักการเมืองและนักเคลื่อนไหวทางกิจกรรมชาวมาเลเซีย ปัจจุบันดำรงตำแหน่งรัฐมนตรีว่าการกระทรวงเยาวชนและกีฬา และเป็นรัฐมนตรีที่มีอายุน้อยที่สุดนับตั้งแต่ประเทศมาเลเซียมีเอกราช ซึ่งซัดดิคสังกัดพรรคสามัคคีชนพื้นเมืองมาเลเซีย สังกัดแนวร่วมแห่งความหวัง
มูรติ
มูรติ () คือเทวรูปที่เป็นประติมากรรมหรือจิตรกรรมในศาสนาฮินดู สร้างขึ้นเพื่อเป็นสื่อของเทพเจ้าฮินดูในพิธีกรรมและการสักการบูชา เช่น การถวายข้าวตอกดอกไม้ การไหว้ หรือมีพิธีกระบวนแห่ต่าง ๆ โดยประติมานวิทยาของเทวรูปจะระบุอัตลักษณ์ของเทพเจ้าองค์นั้น
สมดุลทางกลศาสตร์
สมดุลทางกลศาสตร์
ในทางกลศาสตร์คลาสสิก อนุภาคที่อยู่ในภาวะสมดุลกล คือมีแรงลัพธ์ต่ออนุภาคที่เป็นศูนย์ สำหรับระบบทางฟิสิกส์ที่ประกอบด้วยระบบย่อยๆหลายๆระบบรวมกัน ระบบนั้นจะอยู่ในภาวะสมดุลได้ก็ต่อเมื่อแรงลัพธ์ที่กระทำต่อระบบย่อยๆทั้งหมดเท่ากับศูนย์
นอกจากการกำหนดสมดุลทางกลในแง่ของแรงแล้วยังมีคำจำกัดความอื่น ๆ อีกมากมายสำหรับความสมดุลทางกล ในแง่ของโมเมนตัม (Momentum) ระบบจะอยู่ในภาวะสมดุล หากโมเมนตัมของส่วนๆย่อยในระบบมีค่าคงตัว หรือในแง่ของความเร็ว (Velocity) ระบบจะอยู่ในภาวะสมดุลถ้าความเร็วคงที่ สำหรับสภาวะสมดุลกลการหมุน โมเมนตัมเชิงมุมของวัตถุจะต้องอนุรักษ์ และทอร์ก (Torque) เท่ากับศูนย์ โดยทั่วไปในระบบอนุรักษ์ สมดุลจะเกิดขึ้นเมื่อจุดหนึ่งที่ถูกกำหนดขึ้นในระบบ มีอัตราการเปลี่ยนแปลงพลังงานศักย์ ในพิกัดทั่วไปเป็นศูนย์
ถ้าอนุภาคในสภาวะสมดุลมีความเร็วเป็นศูนย์ อนุภาคนั้นจะอยู่ในภาวะสมดุลสถิต (Static equilibrium) เนื่องจากอนุภาคทั้งหมดในภาวะสมดุลมีความเร็วคงที่ นั่นคืออนุภาคจะอยู่นิ่งเสมอ เมื่อพิจารณาในกรอบอ้างอิงเฉื่อย (Inertial reference frame)
คุณสมบัติที่สำคัญของระบบที่สมดุลกล คือความเสถียรภาพ
ถ้าเรามีฟังก์ชันที่อธิบายพลังงานศักย์ของระบบ เราสามารถกำหนดจุดสมดุลของระบบได้โดยใช้แคลคูลัส ระบบที่มีความสมดุลเชิงกล ณ จุดวิกฤติ (Critical point) ของฟังก์ชันจะใช้อธิบายถึงพลังงานศักย์ของระบบ เราสามารถหาจุดเหล่านี้โดยใช้ข้อเท็จจริงที่ว่าอนุพันธ์ของฟังก์ชันเป็นศูนย์ที่จุดเหล่านี้ เพื่อตรวจสอบว่าระบบมีเสถียรภาพหรือไม่เสถียร โดยเราจะใช้การทดสอบอนุพันธ์ลำดับที่สอง :พลังงานที่มีศักยภาพอยู่ที่ระดับสูงสุด หมายความว่าระบบอยู่ในสถานะสมดุลที่ไม่เสถียร ถ้าระบบถูกรบกวนเล็กน้อยจากจุดสมดุล ระบบจะไม่สามารถกลับมายังสถานะสมดุลเดิมได้อีก
พลังงานที่มีศักยภาพอยู่ที่ระดับต่ำสุด หมายความว่าระบบอยู่ในสถานะสมดุลที่เสถียร ถ้าระบบถูกรบกวนเล็กน้อยจากจุดสมดุล แล้วจะมีแนวโน้มที่จะกลับมาสู่สถานะสมดุลได้ ระบบสามารถมีจุดสมดุลได้มากกว่าหนึ่งจุด สำหรับระบบสมดุลใดๆที่มีพลังงานศักย์มากกว่าค่าสัมบูรณ์ต่ำสุดจะแสดงสถานะกึ่งสมดุล (Metastable state)
ระบบจะคงความเสถียรภาพไว้ ถ้าระบบไม่ถูกรบกวน และเพื่อหาเสถียรภาพของระบบ จะต้องมีการตรวจสอบอนุพันธ์ระดับสูงขึ้น ระบบจะอยู่ในสถานะสมดุลไม่เสถียร ถ้าอนุพันธ์ต่ำสุดที่ไม่เท่ากับศูนย์เป็นจำนวนคี่ หรือมีค่าเป็นลบ แต่ถ้าอนุพันธ์ต่ำสุดที่ไม่เท่ากับศูนย์เป็นจำนวนคู่ หรือมีค่าเป็นบวก แสดงว่าระบบอยู่ในสถานะสมดุลเสถียร สำหรับอนุพันธ์ระดับสูงขึ้นยังคงเท่ากับศูนย์ แสดงว่าไม่สามารถบอกถึงเสถียรภาพของสมดุลได้
เมื่อพิจารณาจากระบบมากกว่า 1 มิติ มีความเป็นไปได้ที่จะได้ผลลัพธ์แตกต่างกัน เมื่อพิจารณาทิศทางที่แตกต่างกัน ตัวอย่างเช่น ระบบมีสมดุลเสถียรในทิศ x แต่มีสมดุลไม่เสถียรในแนวแกน y ระบบที่มีลักษณะแบบนี้ คือระบบที่มีจุดสมดุลแบบอานม้า (Saddle point) โดยทั่วไปความสมดุลจะมีเสถียรภาพ ถ้ามีระบบมีเสถียรภาพในทุกทิศทาง
ยุทธการที่อิปซัส
ยุทธการที่อิปซัส เป็นการสู้รบระหว่างราชวงศ์แอนติโกนีด นำโดยแอนติโกนัสที่ 1 มอน็อพธาลมอสกับพันธมิตรคาสแซนเดอร์-ไลซีมาคัส-เซลิวคัส ยุทธการครั้งนี้เป็นส่วนหนึ่งของสงครามไดแอโดไค อันเป็นการแย่งชิงอำนาจในหมู่แม่ทัพของพระเจ้าอเล็กซานเดอร์มหาราช
หลังการสวรรคตของอเล็กซานเดอร์ในปี 323 ก่อนคริสตกาล เกิดความแตกแยกในหมู่แม่ทัพเนื่องจากอเล็กซานเดอร์ไม่ได้ประกาศผู้สืบทอด ในช่วงระหว่าง 322-311 ปีก่อนคริสตกาล เกิดสงครามไดแอโดไคขึ้น 3 ครั้ง ในปี 302 ก่อนคริสตกาล แอนติโกนัสผู้พยายามรวบรวมจักรวรรดิอเล็กซานเดอร์อีกครั้งส่งดีมีทรีอุส บุตรชายไปรุกรานกรีซอันเป็นฐานที่มั่นของคาสแซนเดอร์ ไดแอโดไคอีกคน ทำให้คาสแซนเดอร์ต้องไปขอความช่วยเหลือจากไลซีมาคัส ทอเลมีและเซลิวคัส ไลซีมาคัสตอบรับและส่งทัพข้ามช่องแคบเฮลเลสปอนต์ (ช่องแคบดาร์ดะเนลส์ในปัจจุบัน) มาที่เอเชียน้อย ด้านเซลิวคัสยอมสงบศึกกับพระเจ้าจันทรคุปตเมารยะก่อนจะยกทัพข้ามเมโสโปเตเมียมาที่แคปพาโดเชีย ในขณะที่ทอเลมียกทัพจากอียิปต์มาที่ลิแวนต์ แต่ภายหลังถอนทัพเมื่อทราบข่าวลวงว่าแอนติโกนัสรบชนะทัพพันธมิตรแล้ว
ในปี 301 ก่อนคริสตกาล ทั้งสองฝ่ายพบกันที่หมู่บ้านอิปซัสในฟรีเจีย พลูทาร์กบันทึกว่าทัพแอนติโกนัสมีทหารราบ 70,000 คน, ทหารม้า 10,000 คนและช้างศึก 75 เชือก ส่วนทัพพันธมิตรมีทหารราบ 64,000 คน, ทหารม้า 10,500 คน, ช้างศึก 400 เชือกและรถม้าติดใบมีด 120 คัน ทั้งสองฝ่ายต่างจัดให้ช้างศึกอยู่ด้านหน้า ตามด้วยรูปขบวนแฟแลงซ์ด้านหลังตรงกลาง ปีกทั้งสองข้างเป็นทหารม้า การสู้รบเริ่มขึ้นเมื่อทั้งสองฝ่ายปะทะกันด้วยทัพช้าง ด้านดีมีทรีอุสผลักดันทัพม้าของแอนไทโอคัส บุตรชายของเซลิวคัสออกจากสนามรบ ในช่วงเวลาที่ฝ่ายพันธมิตรกำลังเพลี่ยงพล้ำ เซลิวคัสส่งช้างศึกออกไปสกัดดีมีทรีอุสที่ถอนทัพกลับมาแล้วส่งทหารราบที่ใช้ธนูและหอกซัดไปโจมตีแอนติโกนัส การสู้รบจบลงเมื่อแอนติโกนัสถูกสังหาร ส่วนดีมีทรีอุสหนีไปที่กรีซ
ความพยายามในการรวบรวมจักรวรรดิอเล็กซานเดอร์ของแอนติโกนัสจบลงหลังยุทธการครั้งนี้ อาณาจักรของเขาถูกแบ่งโดยไลซีมาคัสและเซลิวคัส อย่างไรก็ตาม ในปี 281 ก่อนคริสตกาล ไลซีมาคัสและเซลิวคัสหันมาสู้กันเองในยุทธการที่คอรูเปเดียม ซึ่งจบลงด้วยความตายของไลซีมาคัส
เลดคาร์บอเนต
เลด(II) คาร์บอเนต (lead(II) carbonate) เป็นสารประกอบเคมี ประกอบด้วยไอออนของตะกั่วและคาร์บอเนต มีสูตรทางเคมี PbCO เลดคาร์บอเนตมีตะกั่วในสภาวะออกซิเดชัน +2 และสามารถสร้างได้โดยการผสมเลด(II) แอซีเตตกับคาร์บอนไดออกไซด์ ไม่ละลายในน้ำ และเป็นพิษเพราะมีตะกั่วอยู่ข้างใน เลดคาร์บอเนตจะสร้างเลด(II) ออกไซด์เมื่อเพิ่มความร้อน
เลด(II) ออกไซด์
เลด(II) ออกไซด์ (Lead(II) oxide) เป็นสารประกอบเคมี มีสูตรทางเคมีคือ PbO และมีตะกั่วในสถานะออกซิเดชัน +2 และมีไอออนออกไซด์ เลด(II) ออกไซด์เป็นของแข็งสีเหลืองหรือสีแดง เมื่อให้ความร้อนโดยใช้ถ่านไม้จะสร้างตะกั่วเหลว เป็นพิษอย่างมากเพราะมีตะกั่วอยู่ข้างใน สามารถทำปฏิกริยากับกรดเพื่อทำเกลือและเบสเลด(II) สามารถสร้างได้โดยการให้ความร้อนตะกั่วในอากาศ และสามารถสร้างได้โดยการให้ความร้อนเลดคาร์บอเนตและเลดไนเตรตอีกด้วย สามารถใช้เพื่อสร้างแก้วตะกั่ว
เรดเดดรีเดมพ์ชัน 2
เรดเดดรีเดมพ์ชัน 2 () เป็นวิดีโอเกมแนวแอ็คชั่นผจญภัย พัฒนาและจัดจำหน่ายโดยร็อกสตาร์เกม วิดีโอเกมเป็นเหตุการณ์ที่เกิดขึ้นก่อนหน้า "เรดเดดรีเดมพ์ชัน" ภาคแรกในปี 2010 และเป็นชุดที่สามในซีรีส์ "เรดเดด" ที่มีธีมแบบตะวันตก
"เรดเดดรีเดมพ์ชัน 2" ได้วางจำหน่ายสำหรับ เพลย์สเตชัน 4 และเอกซ์บอกซ์วัน ในวันที่ 26 ตุลาคม ค.ศ. 2018 โดยได้เสียงชื่นชมอย่างกว้างขวางโดยนักวิจารณ์ ซื่งยกย่องเนื้อเรื่อง, ตัวละคร, ระบบโลกเปิด และรายละเอียดในระดับมาก วิดีโอเกมทำรายได้สูงสุดประมาณ 725 ล้านดอลลาร์สหรัฐในช่วงสุดสัปดาห์ที่เปิดตัว และทำยอดขายมากกว่า 17 ล้านชุดภายในสองสัปดาห์
เลดไดออกไซด์
เลดไดออกไซด์ (Lead dioxide) เป็นสารประกอบเคมีที่มีสูตรเป็น PbO ประกอบด้วยตะกั่วในสถานะออกซิเดชัน +4 พันธะส่วนใหญ่เป็นโควาเลนต์ เป็นผงสีดำมีพิษเกือบจะไม่ละลายน้ำและไม่มีกลิ่น ใช้ในแบตเตอรี่แบบตะกั่ว-กรด เพื่อออกซิไดซ์ตะกั่ว
เลด(II) ซัลเฟต
เลด(II) ซัลเฟต (Lead(II) sulfate) เป็นธาตุประกอบเคมีที่มีสูตรเป็น PbSO โดยตะกั่วสถานะออกซิเดชัน +2 เป็นของแข็งสีขาว เป็นพิษเพราะมีตะกั่ว ไม่ะลายในน้ำและกรดซัลฟูริก มีการใช้ในแบตเตอรี่แบบตะกั่ว-กรด สามารถสร้างได้จากการทำปฏิกิริยาระหว่างเลด(II) แอซิเตตหรือเลต(II) ไนเตรตกับซัลเฟตอะไรก็ได้ สามารถพบได้ในแร่แองกลีไซด์
เจ้าชายฟรีดริชที่ 2 ดยุกแห่งอันฮัลท์
เจ้าชายฟรีดริชที่ 2 ดยุกแห่งอันฮัลท์ () ประสูติเมื่อวันที่ 19 สิงหาคม 2399 ณ แกรนด์ดัชชีดัชชีอันฮัลท์ เป็นพระโอรสพระองค์รองใน เจ้าชายเฟรเดอริกที่ 1 ดยุกแห่งอันฮัลท์ และ เจ้าหญิงอ็องตัวแน็ตแห่งซัคเซิน-อัลเทนบูร์ก พระองค์กลายเป็นรัชทายาทในตำแหน่ง ดยุกแห่งอันฮัลท์ ภาหลังการสิ้นพระชนม์ของพระเชษฐาคือ เจ้าชายเลโอโปลด์ เจ้าชายรัชทายาทแห่งอันฮัลท์ และกลายเป็นดยุกแห่งอันฮัลท์เมื่อปี 2447 ภายหลังพระบิดาสิ้นพระชนม์ลง 
เจ้าชายฟรีดริชที่ 2 ดยุกแห่งอันฮัลท์ ทรงเสกสมรสกับ เจ้าหญิงมารีแห่งบาเดิน เมื่อวันที่ 2 กรกฎาคม 2432 พระชายารับพระราชทานพระอิสริยยศที่ ดัชเชสแห่งอันฮัลท์ พระชายา ไม่มีพระบุตร 
ในรัชกาลของพระองค์นั้นเป็นที่ขนานนามและเป็นที่รู้จักเป็นอย่างยิ่งเรื่องการดนตรี ทรงอุปภัมภ์โครงการเกี่ยวกับดนตรีไว้มากมาย ซึ่งพระกรณียากิจดังกล่าวเป็นที่ประจักษ์แก่ประเทศในยุโรป 
เจ้าชายฟรีดริชที่ 2 ดยุกแห่งอันฮัลท์ สิ้นพระชนม์ลงเมื่อวันที่ 21 เมษายน 2461 สิริพระชันษา 61 ชันษา ตำแหน่งดยุกแห่งอันฮัลท์ตกไปเป็นของพระอนุชาคือ เจ้าชายเอดูอาร์ด ดยุกแห่งอันฮัลท์
แองกลีไซต์
แองกลีไซต์ () เป็นแร่ซัลเฟตตะกั่ว มีสูตรทางเคมีคือ PbSO เป็นผลิตภัณฑ์จากการออกซิเดชันของแร่ซัลไฟด์ตะกั่วกาลีนา ประกอบด้วย 74% ของตะกั่วตามน้ำหนัก และมีความถ่วงจำเพาะสูง 6.3 สีของแองกลีไซด์จะเป็นสีขาวหรือสีเทาและมีลายสีเหลืองซีด อาจเป็นสีเทาเข้มถ้าไม่บริสุทธิ์
เลด(II) ไนเตรต
เลด(II) ไนเตรต (Lead(II) nitrate) เป็นสารประกอบเคมี ประกอบด้วยตะกั่วในสถานะออกซิเดชัน +2 และไออนไนเตรต มีสูตรทางเคมีคือ Pb(NO) มักจะเป็นผลึกไม่มีสี หรือผงสีขาว ต่างจากเกลือเลด (II) อื่น ๆ เพราะสามารถละลายน้ำได้ และมีพิษเพราะมีตะกั่ว เป็นตัวออกซิไดซ์ สามารถสร้างได้จากการละลายตะกั่ว, เลด(II) ออกไซด์, หรือเลด(II) คาร์บอเนตในกรดไนตริก ใช้เพื่อสร้างสารประกอบตะกั่วอื่น ๆ
ฟอสฟอรัสไตรคลอไรด์
ฟอสฟอรัสไตรคลอไรด์ (Phosphorus trichloride) เป็นสารประกอบเคมีของฟอสฟอรัสและคลอรีน มีสมการเคมี PCl ฟอสฟอรัสไตรคลอไรด์เป็นสารที่สำคัญที่สุดในฟอสฟอรัสคลอไรด์ทั้งสาม เป็นสารเคมีในอุตสาหกรรมที่สำคัญซึ่งใช้เป็นทำสารประกอบ organophosphorus เพื่อการใช้งานที่หลากหลาย มีลักษณะเป็นของเหลวไม่มีสี เป็นพิษอย่างมาก สามารถทำปฏิกิริยากับน้ำเพื่อสร้างกรดฟอสฟอรัสและกรดไฮโดรคลอริก
โอเลก โคโนเนนโค
โอเลก ดมีตรีเยวิช โคโนเนนโค () เป็นนักบินอวกาศชาวรัสเซีย โคโนเนนโคเคยเดินทางไปยังสถานีอวกาศนานาชาติสามครั้ง ในฐานะวิศวกรประจำการบินของโครงการเอ็กแพรนดิชัน 17 ที่โซยุซ ทีเอ็มเอ-12, ในฐานะวิศวกรโครงการเอ็กแพรนดิชัน 30 และในฐานะผู้บัญชาการโครงการเอ็กแพนดิชัน 31 ที่โซยุซ ทีเอ็มเอ-03เอ็ม และในฐานะวิศวกรวิศวกรประจำการบินโครงการเอ็กแพรนดิชัน 44/45 ที่โซยุซ ทีเอ็มเอ-17เอ็ม โคโนเนนโคเป็นผู้ที่อยู่บนอวกาศ 533 วัน โดยอยู่ในสถิตโครงการอวกาศของผู้ที่อยู่บนอวกาศมากที่สุด โดยโคโนเนนโคอยู่ลำดับที่ 3
ศาสนาในประเทศอัฟกานิสถาน
ศาสนาอย่างเป็นทางการในประเทศอัฟกานิสถานคือศาสนาอิสลามซึ่งมีประชากรมากกว่า 99% ของประชากรทั้งหมดนับถือศาสนานี้ มากกว่า 80% ของประชากรอิสลามทั้งหมดเป็นนิกายซุนนี ในขณะที่คนอื่น ๆ เป็นนิกายชีอะฮ์ นอกจากประชากรชาวมุสลิมยังมีประชากรที่นับถือศาสนาฮินดูและศาสนาซิกข์
ซ้งจุงเว้ยแหฺม่จ่ง
ซ้งจุงเว้ยแหฺม่จ่ง () เป็นละครโทรทัศน์ที่ผลิตโดยสถานีวิทยุโทรทัศน์แห่งประเทศเวียดนาม กำกับโดย Vu Truong Khoa ตอนแรกออกอากาศในวันที่ 5 เมษายน 2017
แหฺม่จ่งโตย
แหฺม่จ่งโตย () เป็นเทเลฟิล์มภาษาเวียดนาม ฉายเมื่อปี 1993 ดัดแปลงมาจากเรื่องสั้นของเหงวียน มิญ จิ๊ญ ที่มีชื่อเดียวกัน
เจ้าชายเอดูอาร์ด ดยุกแห่งอันฮัลท์
เจ้าชายเอดูอาร์ด ดยุกแห่งอันฮัลท์ () ประสูติเมื่อวันที่ 19 สิงหาคม 2399 ณ แกรนด์ดัชชีดัชชีอันฮัลท์ เป็นพระบุตรพระองค์ที่ 4 และพระโอรสพระองค์ที่ 3 ใน เจ้าชายเฟรเดอริกที่ 1 ดยุกแห่งอันฮัลท์ และ เจ้าหญิงอ็องตัวแน็ตแห่งซัคเซิน-อัลเทนบูร์ก โดยพระองค์ทรงเป็นดยุกแห่งอันฮัลท์เพียง 4 เดือน โดยในรัชกาลของพระองค์นั้น ทรงประชวรหนักจึงทำให้พระโอรสคือ เจ้าชายโจอาคิม แอนสท์ดยุกแห่งอันฮัลท์ เป็นผู้สำเร็จราชการแทนพระองค์ จนกระทั่งสิ้นพระชนม์ลงเมื่อวันที่ 13 กันยายน 2461 สิริพระชันษา 57 ปี พระโอรสของพระองค์สืบพระอิสริยยศ
เจ้าชายเอดูอาร์ด ดยุกแห่งอันฮัลท์ ทรงเสกสมรสกับ เจ้าหญิงลูอีสแห่งซัคเซิน-อัลเทนบูร์ก เมื่อวันที่ 6 กุมภาพันธ์ 2438 ก่อนจะหย่าร้างในปี 2461 พระชายารับพระราชทานพระอิสริยยศเพียง เจ้าหญิงเอดูอาร์ดแห่งอันฮัลท์ มืใช่ ดัชเชสแห่งอันฮัลท์ เนื่องจากทรงหย่าร้างไปเสียก่อน ทรงมีพระบุตรดังนี้
เลด(II) แอซิเตต
เลด(II) แอซิเตต (Lead(II) acetate) เป็นสารประกอบเคมีสีขาว ละลายในน้ำได้ เกิดจากการประกอบกันของตะกั่วกับไอออนแอซิเตต ซึ่งตะกั่วอยู่ในสถานะออกซิเดชัน +2  มีสูตรทางเคมีคือ Pb(CHCOO) ใช้เพื่อทำสารประกอบตะกั่วอื่น ๆ และในเครื่องสำอางและทดสอบไฮโดรเจนซัลไฟด์ เป็นพิษเพราะมีตะกั่ว
เลด(II) ไอโอไดด์
เลด(II) ไอโอไดด์ (Lead(II) iodide) เป็นเกลือที่มีสูตรทางเคมี PbI ที่อุณหภูมิห้องสารนี้มีเป็นของแข็งแบบผลึกสีเหลือง และเปลี่ยนสีเป็นสีส้มและแดงเมื่อได้รับความร้อน สารนี้เคยถูกเรียกว่า plumbous iodide
สารนี้ใช้ในการสร้างโซลาร์เซลล์ ตัวตรวจสอบรังสีเอกซ์และรังสีแกมมา รวมถึงใช้ในการสอนวิชาเคมีในหลาย ๆ เรื่อง
พรรคประชานิยม
พรรคประชานิยม (ชื่อย่อ: ปย.) พรรคการเมืองของไทยที่จดจองชื่อพรรคตาม พระราชบัญญัติประกอบรัฐธรรมนูญว่าด้วยพรรคการเมือง พ.ศ. 2560 ต่อคณะกรรมการการเลือกตั้ง หรือ กกต. เป็นลำดับที่ ๒๒/๒๕๖๑ เมื่อวันศุกร์ที่ 2 มีนาคม พ.ศ. 2561 มี พลตำรวจเอก ยงยุทธ เทพจำนงค์ เป็นผู้ยื่นจดจองชื่อพรรค
กระทั่งวันพุธที่ 4 เมษายน พ.ศ. 2561 พรรคประชานิยมได้รับหนังสือรับรองการจดจัดตั้งพรรค หรือ พ.ก. ๗/๒ จาก กกต. จากนั้นทางพรรคประชานิยมจึงได้ดำเนินการจัดประชุมใหญ่เพื่อเลือกคณะกรรมการบริหารพรรคชุดแรกซึ่งที่ประชุมมีมติเลือก พลตำรวจเอก ยงยุทธ เทพจำนงค์ และ พลตรี วรยุทธ อินทรสุวรรณ เป็นหัวหน้าพรรคและเลขาธิการพรรคคนแรกหลังจากนั้นจึงได้ยื่นจดทะเบียนจัดตั้งพรรคประชานิยมต่อ กกต. อย่างเป็นทางการ
ต่อมาในวันอังคารที่ 6 พฤศจิกายน พ.ศ. 2561 กกต. ได้รับรองการจดทะเบียนจัดตั้งพรรคประชานิยมพร้อมกับพรรคการเมืองอีก 3 พรรคคือ พรรคพลังประชารัฐ พรรคเศรษฐกิจใหม่ และ พรรคไทยรุ่งเรือง และได้มีการประกาศไว้ในทะเบียนพรรคการเมือง เลขที่ 22/2561 เมื่อวันพุธที่ 7 พฤศจิกายน พ.ศ. 2561
โดยพรรคประชานิยมได้มีการแถลงข่าวเปิดตัวพรรคอย่างเป็นทางการเมื่อวันพุธที่ 14 พฤศจิกายน พ.ศ. 2561 ที่ ชั้น 25 อาคาร ทีพีแอนด์ที ทาวเวอร์ ถนนวิภาวดีรังสิต ซึ่งพรรคประชานิยมถูกมองว่าเป็นพรรคการเมืองที่เป็นนอมินีของพรรคเพื่อไทยแต่พลตำรวจเอกยงยุทธได้ออกมาปฏิเสธพร้อมกับกล่าวว่านโยบายของพรรคตรงกับนโยบายของรัฐบาลเกือบทั้งหมดจึงพร้อมเสนอชื่อพลตำรจเอก ยงยุทธ เทพจำนงค์ หัวหน้าพรรคประชานิยม เป็นนายกรัฐมนตรี ตามมติของสมาชิกพรรคประชานิยม ซึ่งพรรคประชานิยมได้เปิดที่ทำการสาขาของพรรคสาขาแรกที่จังหวัดนครราชสีมาเมื่อวันอาทิตย์ที่ 18 พฤศจิกายน พ.ศ.2561
ยุทธการปราบนางมาร
ยุทธการปราบนางมาร เป็นละครโทรทัศน์แนว โรแมนติก-ดราม่า-คอมเมดี้ สร้างจากบทประพันธ์ของ ดาริส นำมาสร้างเป็นละครโทรทัศน์ทางGMM25 ในปี 2561 ผลิตละครโดย GMM25 โดยผู้จัด สายทิพย์ มนตรีกุล ณ อยุธยา , วรฤทธิ์ ไวยเจียรนัย กำกับการแสดงโดย เอกสิทธิ์ ตระกูลเกษมสุข นำแสดงโดย พิมพ์ชนก ลือวิเศษไพบูลย์ , เศรษฐพงศ์ เพียงพอ , ประชากร ปิยะสกุลแก้ว , นารา เทพนุภา ออกอากาศทุกคืน วันพุธ - วันพฤหัสบดี เวลา 20 .10 - 21.25 น. เริ่มออกอากาศตอนแรกวันพุธที่ 14 พฤศจิกายน - 00 ธันวาคม พ.ศ. 2561 ต่อจากละคร คุณพ่อจอมซ่าส์ประกาศแจ้งเลื่อนการออกอากาศ ละครเรื่องยุทธการปราบนางมาร ทางสถานีโทรทัศน์ช่อง GMM25 ขอแจ้งเลื่อนการออกอากาศละครเรื่องยุทธการปราบนางมาร เนื่องจากเหตุขัดข้องบางประการ จากเดิมจะเริ่มออกอากาศวันพฤหัสบดีที่ 18 ตุลาคมนี้ เป็นเริ่มออกอากาศตอนแรกในวันพุธที่ 14 พฤศจิกายนเป็นต้นไป ทางสถานีโทรทัศน์ช่อง GMM25 จึงกราบขออภัยผู้ชมทุกท่านมา ณ ที่นี้
จอมคนกระบี่เงา
จอมคนกระบี่เงา (; ) เป็นภาพยนตร์จีนอิงประวัติศาสตร์ กำกับโดยจาง อี้โหมว ออกฉายในเทศกาลภาพยนตร์นานาชาติเวนิสครั้งที่ 75 และเทศกาลภาพยนตร์นานาชาติโทรอนโตประจำปี 2018การถ่ายทำเริ่มต้นเมื่อวันที่ 18 มีนาคม พ.ศ. 2560
ไค (เมือง)
ไค () เป็นเมืองในจังหวัดยามานาชิ ประเทศญี่ปุ่น ตั้งอยู่กึ่งกลางจังหวัดยามานาชิ ทอดตัวจากทิศเหนือถึงทิศใต้ตามฝั่งแม่น้ำฟูจิ
วรชาติ ธรรมวิจินต์
วรชาติ ธรรมวิจินต์ เป็นดีเจ วีเจ พิธีกร นักร้อง และนักแสดงชาวไทย และเป็นนักร้องนำวง มาเจนตา
พล่ากุ้งเกิดเมื่อวันที่ 8 มิถุนายน พ.ศ. 2522 จบการศึกษาระดับมัธยมศึกษาจากโรงเรียนมัธยมสาธิตวัดพระศรีมหาธาตุ มหาวิทยาลัยราชภัฏพระนคร และจบการศึกษาระดับปริญญาตรีจาก คณะจิตรกรรมประติมากรรมและภาพพิมพ์ มหาวิทยาลัยศิลปากร ก่อนจะเข้าสู่วงการเพลงด้วยการชักชวนเพื่อนมารวมตัวกันเป็นวงมาเจนตา หลังจากนั้นก็มีผลงานการแสดงอีกมากมายจนถึงปัจจุบัน
นิวตันฮีท
นิวตันฮีท () เป็นพื้นที่ในแมนเชสเตอร์ ประเทศอังกฤษ อยู่ห่างจากศูนย์กลางของเมืองแมนเชสเตอร์ทางทิศเหนือ-ตะวันออก และมีประชากร 9,883 คน เป็นพื้นที่ทางประวัติศาสตร์อันเป็นส่วนหนึ่งของแลงคาเชอร์ เดิมทีนิวตันฮีทเป็นพื้นที่เพาะปลูก แต่ต่อมาเริ่มรับระบบอุตสาหกรรมเข้ามาภายหลังการปฏิวัติอุตสาหกรรม อุตสาหกรรมสำคัญในบริเวณนี้คือทางด้านวิศวกรรม แม้ผู้คนโดยมากถูกว่างจ้างในเหมืองและอุตสาหกรรมสิ่งทอจากพื้นที่ที่เจริญกว่าอย่างเคลย์ตันเวลและแบรดฟอร์ด
นิวตันฮีทเป็นชื่อจากภาษาอังกฤษเก่า ที่มีความหมายว่า "new town on the heath" (เมืองใหม่บริเวณต้นไม้เตี้ย)
สโมสรฟุตบอลแมนเชสเตอร์ยูไนเต็ดมีความเกี่ยวข้องกับพื้นที่บริเวณนี้ เป็นที่เป็น่กอตั้งของสโมสรฟุตบอลแลงคาเชอร์แอนด์ยอร์กเชอร์เรลเวย์
เคลย์ตัน (แมนเชสเตอร์)
เคลย์ตัน () เป็นชายเมืองของแมนเชสเตอร์ในนอร์ทเวสต์อิงแลนด์ เป็นพื้นที่ประวัติศาสตร์ในแลงคาเชอร์ อยู่ห่างจากศูนย์กลางเมืองแมนเชสเตอร์ทางทิศตะวันออกราว 3 ไมล์ บริเวณแอชตันนิวโรด เคลย์ตันตั้งชื่อตามตระกูลเคลย์ตัน ที่เป็นเจ้าของที่ดินบริเวณนั้น อาทิ เคลย์ตันเวลเลียบไปกับแม่น้ำเมดล็อก (เป็นตัวแบ่งเคลย์ตันกับ นิวตันฮีท) เคลย์ตันมีสถานะเป็นชุมชนของดรอยล์เดนจนราวปี ค.ศ. 1890 ที่มีการเปลี่ยนขอบเขตของเมืองแมนเชสเตอร์ขึ้น มืออื่น ๆ ก็ถูกรวมเข้ามายังแมนเชสเตอร์ด้วยในเวลานั้น อย่าง แบล็กลีย์, ครัมป์ซอลล์, มอสตัน, โอเพนชอว์ และกอร์ตัน
จังหวัดกาลีมันตันตะวันตก
จังหวัดกาลีมันตันตะวันตก (, Malay: كليمنتان بارت, ; Hakka: Sî-Kâ-lí-màn-tân; Teochew: Sai-Gia-li-man-dang; ) เป็นจังหวัดของประเทศอินโดนีเซีย เป็นหนึ่งในห้าจังหวัดในกาลีมันตัน ดินแดนของประเทศอินโดนีเซียบนเกาะบอร์เนียว เมืองหลวงจังหวัดคือ ปนตียานัก จังหวัดมีเนื้อที่ 147,307 กม² จากข้อมูลสำรวจสำมะโนประชากรปี ค.ศ. 2010 มีประชากร 4,395,983 คน กลุ่มชาติพันธุ์ ได้แก่ ดายัก, มลายู, จีน, ชวา, บูกิส และมาดูรา จากข้อมูลประชากรอย่างเป็นทางการล่าสุดในเดือนมกราคม 2014 มีประชากร 4,546,439 คน ชายแดนของจังหวัดกาลีมันตันตะวันตกโดยทั่วไปติดกับเทือกเขาที่รายล้อมไปด้วยลุ่มน้ำของแม่น้ำกาปูวัซที่ไหลผ่านส่วนใหญ่ของจังหวัด จังหวัดยังมีพื้นที่ติดกับจังหวัดกาลีมันตันกลางทางทิศตะวันออกเฉียงใต้ ติดกับจังหวัดกาลีมันตันตะวันออกทางทิศตะวันออก และติดกับรัฐซาราวักของประเทศมาเลเซียทางทิศเหนือ
จังหวัดกาลีมันตันตะวันตกได้รับการขนานนามว่า "จังหวัดแม่น้ำร้อยสาย" ที่เกิดจากภูมิศาสตร์ของจังหวัดที่มีแม่น้ำน้อยใหญ่นับร้อยที่สามารถใช้ในการเดินเรือได้ มีแม่น้ำหลายสายยังคงแม่น้ำสายหลักในการขนส่งไปยังพื้นที่ห่างไกล เนื่องจากถนนยังไม่สามารถไปถึงได้
แม้จังหวัดกาลีมันตันตะวันตกจะมีพื้นที่ส่วนน้อยติดกับบริเวณทะเล แต่จังหวัดกาลีมันตันตะวันตกยังมีเกาะใหญ่น้อยหลายเกาะ (โดยมากไม่มีผู้อยู่อาศัย) อยู่กระจัดกระจายบริเวณช่องแคบการีมาตา และทะเลนาตูนาที่มีเขตติดต่อกับหมู่เกาะเรียว
เจ้าหญิงเอลิซาเบธแห่งอันฮัลท์
เจ้าหญิงเอลิซาเบธแห่งอันฮัลท์ () ประสูติเมื่อวันที่ 7 กันายน 2440 ณ แกรนด์ดัชชีดัชชีอันฮัลท์ เป็นพระบุตรพระองค์ที่ 3 และพระธิดาพระองค์แรกใน เจ้าชายเฟรเดอริกที่ 1 ดยุกแห่งอันฮัลท์ และ เจ้าหญิงอ็องตัวแน็ตแห่งซัคเซิน-อัลเทนบูร์ก เป็นพระขนิษฐาใน เจ้าชายฟรีดริชที่ 2 ดยุกแห่งอันฮัลท์ และพระภคินีใน เจ้าชายเอดูอาร์ด ดยุกแห่งอันฮัลท์ 
เจ้าหญิงเอลิซาเบธแห่งอันฮัลท์ ทรงเสกสมรสกับ อดอล์ฟ ฟรีดริชที่ 5 แกรนด์ดยุกแห่งเมคเลินบวร์ค-ชเตรลิทซ์ เมื่อวันที่ 17 เมษายน 2420 รับพระราชทานพระอิสริยยศที่ แกรนด์ดัชเชสแห่งเมคเลินบวร์ค-ชเตรลิทซ์ พระชายา มีพระบุตรดังนี้
อะเลคเซย์ ออฟชีนิน
อะเลคเซย์ นีโคลาเยวิช ออฟชีนิน (, เกิดเมื่อวันที่ 28 กันยายน ค.ศ. 1971) เป็นนักบินอวกาศชาวรัสเซีย ออฟชีนินได้รับยศนาวาอากาศตรี โดยทำงานในกองทัพอากาศรัสเซีย และนักบินอวกาศ ได้รับบรรจุเมื่อปี ค.ศ. 2006 ออฟชีนินได้ไปอวกาศที่โครงการโซยุซเป็นครั้งแรกในปี ค.ศ. 2016 และยังได้รับแต่งตั้งเป็นผู้บัญชาการในโซยุซ เอ็มเอส-10 ในปี ค.ศ. 2018
วัดโพธิ์แทน
วัดโพธิ์แทน ตั้งอยู่ที่ บ้านโพธิ์แทน ตำบลโพธิ์แทน อำเภอองครักษ์ จังหวัดนครนายก
วัดโพธิ์แทน เป็นวัดเก่าแก่อีกวัดหนึ่งของ อำเภอองครักษ์ จังหวัดนครนายก สร้างขึ้นในยุคต้นกรุงรัตนโกสินทร์ เมื่อพุทธศักราช 2450 บนเนื้อที่ 41 ไร่ ที่ บ้านโพธิ์แทน ตำบลบางปลากดในอดีต และในปัจจุบันคือ ตำบลโพธิ์แทน อำเภอองครักษ์ ตามประวัติของ วัดโพธิ์แทน นั้นรู้กันว่า นายเล็ก รักคุณ เป็นผู้น้อมถวายที่ดินเพื่อสร้าง วัดโพธิ์แทน ตลอดจนอุบาสก-อุบาสิกาผู้มีจิตยึดมั่นต่อพระพุทธศาสนาร่วมกันสร้าง วัดโพธิ์แทน ขึ้นมาเพื่อสืบทอดพระพุทธศาสนาให้คงอยู่คู่ผืนแผ่นดินไทยตลอดไปตราบนานเท่านาน โดยมี พระอาจารย์ยอด เป็นผู้รับหน้าที่นำชาวบ้านสร้าง วัดโพธิ์แทน เรื่อยมาด้วยความอุตสาหะวิริยะยิ่ง เพื่อความเจริญก้าวหน้าของอารามแห่งนี้ แม้ว่าในขณะนั้นการเดินทางไป วัดโพธิ์แทน จะยากลำบากเนื่องจากวัดนี้อยู่ห่างไกลความเจริญเพราะห่างไกลหมู่บ้าน แต่รายล้อมรอบด้วยทุ่งนาเพราะวัดนี้ตั้งอยู่พื้นที่ราบลุ่มนั่นเอง จนกระทั่งท่านได้มรณภาพลงในที่สุด จากนั้นได้มีเจ้าอาวาสลำดับมา 3 องค์ จนถึง พ.ศ. 2510 จึงได้มีเจ้าอาวาสนาม หลวงพ่อเกิด
เป็นพื้นที่ราบลุ่มน้ำท่วมถึงมีแม่น้ำไหล่ผ่าน 2 สาย แม่น้ำบางปลากด กับแม่น้ำนอง และมีคลองชลประทานคลอง 31
ทิศเหนือ ติด ตำบลบ้านพริก อำเภอบ้านนา จังหวัดนครนายกและจังหวัดปทุมธานี
ทิศใต้ ติด ตำบลบางปลากด อำเภอองครักษ์ จังหวัดนครนายก
ทิศตะวันออก ติด ตำบลอาษา,ตำบลทองหลาง อำเภอบ้านนา จังหวัดนครนายก
ทิศตะวันตก ติด จังหวัดปทุมธานี
เส้นทางรถยนต์ จากสามแยกไฟแดง 1 ป้อมยามตำรวจ ตรงไปทางโค้งอุโมงค์ ถึงคลอง 29 เลี้ยวซ้ายข้ามสะพานคลอง 29 เข้าตำบลบางปลากด ถึงคลอง 30 ตรงเข้าบ้านคลอง 31 ตำบลโพธิ์แทน 9 กิโลเมตร
หน้ากากแก้ว (ละครโทรทัศน์)
หน้ากากแก้ว เป็นละครโทรทัศน์แนว โมเดิร์นดราม่า-ทริลเลอร์ ผลิตโดยบริษัท เดอะ วัน เอ็นเตอร์ไพรส์ จำกัด ร่วมกับ วอนจิน สถาบันเสริมความงามจากประเทศเกาหลี สร้างจากเค้าโครงเรื่องโดย นิพนธ์ ผิวเณร, ศกุนกานต์ เวชชาชีวะ, วรรณพัทธ ตระกูลทอง ออกอากาศครั้งแรกในปี พ.ศ. 2561 ทางช่องวัน หน้ากากแก้วออกอากาศทุกวันศุกร์ เวลา 20.45 น. และวันเสาร์ เวลา 20.10 น.
และเป็นการสร้างปรากฏการณ์ครั้งสำคัญอีกครั้ง สำหรับวงการบันเทิง และวงการความงาม เมื่อช่องวัน 31 ร่วมกับ “วอนจิน” สถาบันเสริมความงามจากประเทศเกาหลีผลิตละครฟอร์มยักษ์เรื่อง หน้ากากแก้ว ที่นับเป็นการรวมตัวของนักแสดงระดับแถวหน้าของเมืองไทย อาทิ ป๊อก-ปิยธิดา, กัปตัน-ภูธเนศ, ฟิล์ม-ธนภัทร, ไบร์ท-นรภัทร, แนท-อนิพรณ์, มะปราง-อลิสา, ตั้ว-เสฎฐวุฒิ, เต๋า-สโรชา, ต้อม-พลวัฒน์, โอลิเวอร์ พูพาร์ท, ดิลก ทองวัฒนา, จ๊ะจ๋า-พริมรตา, หญิง-ลินทร์พิตา ฯลฯ กำกับการแสดงโดย อาร์ต-จาริวัฒน์ อุปการไชยพัฒน์
แอร์แพซ
แอร์แพซ เป็นบริษัทที่ให้บริการจองตั๋วเครื่องบินออนไลน์โดยมุ่งเน้นการท่องเที่ยวในประเทศเอเชียตะวันออกเฉียงใต้และต่างประเทศ สำนักงานแอร์แพซตั้งอยู่ที่กรุงจาการ์ตา ประเทศอินโดนีเซีย
แอร์แพซครอบคลุมมากกว่า 50 สายการบินและมากกว่า 100,000 เส้นทางภายในประเทศและระหว่างประเทศ
สายการบินที่ได้ร่วมมือกับแอร์แพซได้แก่ 
แอร์แพซก่อตั้งขึ้นในปีพ. ศ. 2554 โดย Sulung, Bungsu, Jhon Wang, Leonard, Jefry W., Harry DS และ Willy Y
บูร์กาส
บูร์กาส (, ) เป็นเมืองใหญ่เป็นอันดับ 2 บนชายฝั่งทะเลดำของประเทศบัลแกเรีย และเป็นเมืองใหญ่เป็นอันดับ 4 ของบัลแกเรีย ถัดจากโซเฟีย พลอฟดิฟและวาร์นา กับจำนวนประชากร 211,033 คน ขณะที่ประชากร 277,922 คน อาศัยอยู่ในเขตเมือง เมืองนี้ยังเป็นเมืองหลวงของจังหวัดบูร์กาส และเป็นเมืองสำคัญทางด้านอุตสาหกรรม การขนส่ง วัฒนธรรม และศูนย์กลางการท่องเที่ยว
เมืองรายล้อมด้วยทะเลสาบบูร์กาส และตั้งอยู่ทางตะวันตกสุดของทะเลดำ บริเวณอ่าวบูร์กาส ท่าเรือบูร์กาสเป็นท่าเรือที่ใหญ่ที่สุดของประเทศบัลแกเรีย และสนามบินบูร์กาสเป็นสนามบินสำคัญอันดับ 2 ของประเทศ บูร์กาสเป็นศูนย์กลางการตกปลาและอุตสาหกรรมแปรรูปปลา
จังหวัดชวาตะวันออก
จังหวัดชวาตะวันออก (, ย่อว่า Jatim, ) เป็นจังหวัดหนึ่งของประเทศอินโดนีเซีย ตั้งอยู่ทางตะวันออกของเกาะชวา ยังรวมถึงเกาะมาดูราที่เชื่อมกับเกาะชวาโดยสะพานที่ยาวที่สุดในอินโดนีเซียที่ชื่อสะพานซูรามาดู และรวมถึงหมู่เกาะกาเงอันและหมู่เกาะมาซาเล็มบูที่ตั้งอยู่ทางตะวันออและเหนือ ตามลำดับ เมืองหลวงของจังหวัดคือ ซูราบายา เมืองใหญ่อันดับ 2 ของอินโดนีเซียและเป็นศูนย์กลางอุตสาหกรรมที่สำคัญ บาญูวางีเป็นอำเภอที่ใหญ่ที่สุดในจังหวัดชวาตะวันออก และใหญ่ที่สุดของเกาะชวา
จังหวัดครอบคลุมพื้นที่ 47,800 ตร.กม. จากข้อมูลประชากรปี ค.ศ. 2010 มีประชากรราว 37,476,757 คน อาศัยอยู่ในจังหวัดชวาตะวันออก เป็นจังหวัดที่มีประชากรมากเป็นอันดับ 2 ของประเทศ และจากข้อมูลทางการล่าสุดในเดือนมกราคม 2014 มีประชากร 41,529,481 คน
จังหวัดชวาตะวันออกติดกับจังหวัดชวากลางเพียงจังหวัดเดียว ทางทิศตะวันตก ติดกับทะเลชวาและมหาสมุทรอินเดียทางชายฝั่งทิศเหนือและใต้ ตามลำดับ ช่องแคบบาหลีทางตะวันออกได้แบ่งเกาะชวากับบาหลี
สาธารณสุขในประเทศลาว
สุขอนามัยในประเทศลาว ถือว่าอยู่ในระดับต่ำตั้งแต่ต้นคริตสศักราช 1990 ถึงกระนั้นก็ตามสาเหตุเกิดจากการที่โภชนาการนั้นไม่เพียงพอ, การบริโภควิตามินในระดับปานกลาง และการบกพร่องการที่จะบริโภคสารที่มีโปรตีน โดยจะเกิดขึ้นมากในกลุ่มคนชาติพันธ์บนภูเขาสูง ระบบสุขาภิบาลนั้นถือว่าไม่ผ่านเกณฑ์ อันเป็นบ่อเกิดการหมักหมมของเชื้อโรคในภูมิประเทศเขตร้อน ซึ่งจะทำให้ประชากรในประเทศมีสุขอนามันที่ไม่สมบูรณ์
ระบบสาธารณสุขแบบตะวันตกมีอยู่ไม่กี่แห่งภายในประเทศ ประกอบกับคุณภาพและประสบการณ์ของผู้ปฏิบัตินั้นไม่ได้ฝึกวิชาการมากเป็นส่วนใหญ่ เหตุการณ์นี้เป็นปัญหาที่เกิดขึ้นมาแล้วตั้งแต่คริตสศักราช 1950
ในช่วงการทำลายแหล่งเชื้อมาลาเรียเป็นครั้งแรกระหว่างปีคริตสศักราช 1956–60, โดยใช้สารไดคลอโรไดฟีนิลไตรคลอโรอีเทนกำจัดเชื้อมาลาเรีย ตั้งแต่ ค.ศ. 1975 รัฐบาลได้เริ่มการกำจัดเชื้อมาลาเรียมากขึ้น กระทรวงสาธารณสุขประเทศลาวได้สั่งให้สถานีสุขภาพทุกจังหวัดให้วินิจฉัยและเพิ่มมาตราการควบคุมโรคมาลาเรียอย่างรอบคอบมากขึ้น โดยมาตราการคือการเฝ้าระวังผู้ที่อาจจะมีความเสี่ยงสูง, การกำจัดแหล่งยุงที่มีพาหะเชื้อโรค และการส่งเสริมให้ดูแลตัวเองและผู้อื่น โครงการนี้ถือว่าสำเร็จไปด้วยดี โดยทางกระทรวงได้รายงานว่าผู้ป่วยจากเชื้อโรคนี้จากร้อยละ 26 เหลือเพียงร้อยละ 15 ระหว่างคริตสศักราช 1975 และ 1990
ในปี ค.ศ. 1993 โรคอุจจาระร่วงถือว่าเป็นโรคที่เกิดขึ้นเป็นประจำปี โดยจะเกิดขึ้นในช่วงฤดูฝนของภูมิประเทศ ตราบใดที่น้ำดื่มนั้นได้ปนเปื้อนของเสียจากมนุษย๋และสัตว์ที่ไหลลงมาจกภูเขา มีเพียงเรือนไม่กี่หลังเท่านั้นจะขับถ่ายไว้ในหลุม หรือโถส้วม และประชาชนส่วนมากจะขับถ่าบตรงแม่น้ำ หรือพื้นที่ป่าไม้ละแวกหมู่บ้าน สำหรับเด็กภายในหมู่บ้าน ผู้ซึ่งเป็นโรคอุจจาระร่วง มักมาพร้อมกับโรคขาดสารอาหารรุนแรก เนื่องจกมีการขับสารอาหารที่จำเป็นมาก และน้ำซึ่งเป็นส่วนหนึ่งที่สำคัญของร่างกาย ทำให้อาจเกิดภาวะที่เป็นอันตรายต่อเด็ก
เนื่องจากการควบคุมเรื่องเพศเปิดให้เป็นอิสระ ทำให้ชาวลาวจำนวนมากร่วมเพศกับหญิงบริการมากขึ้น โดยเริ่มขึ้นเมื่อคริตสศักราช 1980 และ 1990 ส่งผลให้เชื้อโรคเฮชไอวี และกลุ่มอาการภูมิคุ้มกันเสื่อม หรือ เอดส์สูงขึ้นตาม และเติบโตมากขึ้น ในปี ค.ศ. 1992 ได้มีการตรวจสอบเชื้อโรคของประชากรตามเคหะสถานจำนวน 7,600 คน พบว่ามี 1 คนติดเชื้อกลุ่มอาการภูมิคุ้มกันเสื่อม และ 14 คนผลตรวจออมาว่าเชื้อเฮชไอวีเป็นบวก ในกลางปี ค.ศ. 1994 ไม่พบข้อมูลการรายงานผลในเชื้อกลุ่มนี้
ฮัลมาเฮรา
ฮัลมาเฮรา (Halmahera หรือเดิมรู้จักในชื่อ Jilolo, Gilolo หรือ Jailolo) เป็นเกาะที่ใหญ่ที่สุดของหมู่เกาะโมลุกกะ และเป็นส่วนหนึ่งของจังหวัดมาลูกูเหนือของอินโดนีเซีย และเป็นเมืองหลวงของจังหวัด ตั้งอยู่บนชายฝั่งทิศตะวันตกของเกาะ
ฮัลมาเฮรามีเนื้อที่ 17,780 ตร.กม. (6,860 ตร.ไมล์) เป็นเกาะใหญ่ที่สุดของอินโดนีเซียนอกเหนือจาก 5 เกาะใหญ่ ประชากรในปี ค.ศ. 1995 มี 162,728 คน และเพิ่มเป็น 449,938 คน เฉพาะบนเกาะ (ไม่รวมปลายที่ถือเป็นส่วนหนึ่งของหมู่เกาะโจรงกา) แต่รวมเกเบและหมู่เกาะจู และมีประชากร 667,161 คน สำหรับหมู่เกาะ (รวมฮัลมาเฮราใต้ และตีโดเร แต่ไม่รวมเตอร์นาเต) ครึ่งหนึ่งของผู้อยู่อาศัยเป็นมุสลิม อีกครึ่งนับถือศาสนาคริสต์
เขตเซืองกิญ
เขตเซืองกิญ () เป็นเขตในเทศบาลนครไฮฟอง เขตได้รับการจัดตั้งขึ้นตามพระราชกฤษฎีกาฉบับที่ 145/2007/NĐ-CP ลงวันที่ 12 กันยายน ค.ศ. 2007 ของรัฐบาลเวียดนาม โดยมีเนื้อที่ 48.85 ตารางกิโลเมตร และมีประชากร 127,362 คน
เขตแบ่งออกเป็น 6 แขวง
จังหวัดมาลูกูเหนือ
จังหวัดมาลูกูเหนือ (, ) เป็นจังหวัดหนึ่งในประเทศอินโดนีเซีย ครอบคลุมพื้นที่ส่วนเหนือของหมู่เกาะโมลุกกะ เมืองหลวงของจังหวัดคือเมืองโซฟีฟีบนเกาะฮัลมาเฮรา และเป็นศูนย์กลางประชากรที่ใหญ่ที่สุดของเกาะเตอร์นาเต หมู่เกาะโมลุกกะเดิมทีเป็นจังหวัด อย่างไรก็ดีในปี ค.ศ. 1999 ได้แยกออกมาเป็น 2 จังหวัด โดยจังหวัดมาลูกูเหนือได้แยกออกมาจากจังหวัดมาลูกู
ศตวรรษที่ 16 และ 17 หมู่เกาะของจังหวัดมาลูกูเหนือเป็นที่รู้จักในชื่อ หมู่เกาะเครื่องเทศ (Spice Islands) ณ เวลานั้นภูมิภาคนี้เป็นแหล่งของกานพลู ชาวดัตช์ โปรตุเกส สเปน และสุลต่านท้องถิ่นรวมถึงชาวเตอร์นาเตและตีโดเร ได้ต่อสู้กับเพื่อเป็นผู้ควบคุมผลประโยชน์ทางการค้าจากเครื่องเทศเหล่านี้ ต่อมาต้นกานพลูได้ถูกขนส่งและนำไปปลูกในส่วนต่าง ๆ ของโลก และความต้องการในกานพลูก็ได้ลดลง ได้ลดความสำคัญของมาลูกูเหนือไป
ประชากรในจังหวัดมาลูกูเหนือมี 1,038,087 คน จากข้อมูลสำรวจสำมะโนประชากรปี ค.ศ. 2010 เป็นจังหวัดที่มีประชากรน้อยที่สุดของอินโดนีเซีย จากข้อมูลทางการล่าสุดในเดือนมกราคม ค.ศ. 2014 มีประชากรเพิ่มเป็น 1,141,561 คน
มุซัยลิมะฮ์
มุซัยลิมะฮ์ () หรือ มัสลามาฮ์ บิน ฮาบีบ () เป็นหนึ่งในบุคคล (รวมถึงภรรยาของเขา) ที่อ้างตนเองว่าเป็นศาสดา หลังจากมุฮัมหมัด ในช่วงศตวรรษที่ 7 เขาถูกเรียกจากชาวมุสลิมว่า เป็นศาสดาจอมปลอม และถูกอ้างอิงไปถึง "จอมโกหก" ( "อัล-กัซซาบ").
ชื่อจริงของมุซัยลิมะฮ์ คือ มัสลามาฮ์ บิน ฮาบีบจากเผ่าบนูฮานีฟะฮ์ หนึ่งในบรรดาเผ่าที่มีขนาดใหญ่ อาศัยอยู่ในแคว้นนัจญ์
ในบันทึกแรกที่มุซัยลิมะฮ์มีส่วนเกี่ยวข้องคือการป้กป้องเผ่าของตนเองโดยให้พวกเขานับถือศาสนาอิสลามในช่วงปลายฮิจเราะฮ์ศักราชที่ 9
มีคำสอนของเขาไม่กี่แห่งเท่านั้นที่ถูกบันทึกลงในหนังสือดาเบสตาน-เอ มาซาเฮบความว่า: เขาห้ามการกินสุกรและเหล้า ขอพรต่อพระเจ้าทุกวัน วันละสามครั้ง โดยหันไปทางไหนก็ได้ ถือศีลอดตอนกลางคืนในช่วงเดือนรอมฎอน และไม่มีการขลิบปลายอวัยวะเพศ
มุซัยลิมะฮ์มีความสามารถในการร่ายคาถา พร้อมกับสร้างปาฏิหาริย์ต่างๆ เช่น ใส่ไข่ลงในขวด, ตัดขนนกแล้วใส่ลงที่เดิมได้ และใช้ความสามารถนี้ดึงดูดผู้คนให้สนใจเขามากขึ้น
มุซัยลิมะฮ์ได้แบ่งปันโองการที่เขาอ้างว่ามาจากอัลลอฮ์ แล้วบอกผู้คนว่ามุฮัมหมัดได้แบ่งอำนาจให้กับเขา หลังจากนั้น ผู้คนเริ่มเชื่อว่าเขาเป็นศาสดาเหมือนกับศาสดามุฮัมหมัดและนำทางให้เผ่าของเขาดีขึ้น มุซัยลิมะฮ์จึงเริ่มทำภารกิจเหมือนกับศาสดาของอัลลอฮ์ และแบ่งปันโองการที่เขาอ้างว่าเป็นโองการในอัลกุรอ่าน โดยอายะฮ์ส่วนใหญ่ที่เขาอ้างมีเนื่อหาสรรเสริญเผ่าบนีฮานีฟะฮ์มากกว่าชาวกุเรช
วันหนึ่งเขาเขียนจดหมายถึงมุฮัมหมัดในช่วงปลายฮ.ศ.10 ความว่า:
มุฮัมหมัดจึงตอบกลับมาว่า:
ในระหว่างสงครามปราบกบฎที่เกิดขึ้นหลังจากมุฮัมหมัดเสียชีวิตนั้น ซาญะฮ์ บินต์ อัล-ฮาริษประกาศตนเองว่าเป็นศาสดาหญิงหลังเรียนรู้จากมุซัยลิมะฮ์ และตุลัยฮะฮ์ประกาศว่าเป็นศาสดา เธอมีกองทัพ 4,000 นายและมีสมทบเรื่อยๆ โดยมีจุดหมายไปที่มะดีนะฮ์ แต่อย่างไรก็ตาม แผนนี้ถูกยกเลิกลงหลังจากรู้ว่าทหารของคอลิด อิบน์ วะลีดรบชนะตุลัยฮะฮ์ อัล-อะซาดี (คนที่อ้างตนเองว่าเป็นศาสดา) หลังจากนั้นเธอจึงร่วมมือกับมุซัยลิมะฮ์เพื่อที่จะโจมตีคอลิด แล้วแต่งงานพร้อมยอมรับการเป็นศาสดาของเขา คอลิดจึงจัดการกับกองทัพกบฎของซาญะฮ์แล้วเดินทางไปสู้กับมุซัยลิมะฮ์ มุซัยลิมะฮ์ได้รับบาดเจ็บและถูกฆ่าในสงครามยะมามะฮ์โดย วะฮ์ชี อิบน์ ฮัรบ์ คนเดียวกันที่ฆ่าฮัมซะฮ์ ลุงของมุฮัมหมัดในสงครามอุฮุดก่อนที่จะเข้ารับอิสลาม หลังจากมุซัยลิมะฮ์เสียชีวิตแล้ว ซาญะฮ์จึงเข้ารับอิสลาม